“Saya Tidak Sempat Cari Adik” Umar Khalish Azidie Imbas Kejadian Kebakaran Korbankan Adik Bongsu, Undang Pilu!

Tragedi rumah terbakar di Kampung Teluk Pelandok hingga menyebabkan ‘pergi’nya salah seorang anak bongsu di dalam keluarga, benar-benar meruntun hati. Kehilangan orang tersayang bukanlah sesuatu yang mudah untuk dilalui, apatah lagi saat ahli keluarga sama-sama melalui tragedi dan ketika itu tidak dapat menyelamatkan keadaan.

Ini diceritakan semula oleh adik Khalish Azidie Fadzly yang berasa sedih kerana tidak sempat menyelamatkan adiknya di dalam kejadian tersebut. Ini sebagaimana yang dilaporkan H.Metro.

Menurutnya, “Kejadian berlaku sekelip mata, saya tidak sempat cari adik,” kata Umar Khalish Azidie Fadzly, 10, yang kehilangan adik bongsunya, Yusuf Khalish, 3, dalam kebakaran rumah mereka di Kampung Teluk Pelandok, Batu 12 di sini, semalam.

Menurutnya, sebelum kejadian, dia tidur di ruang tamu bersama seorang lagi adiknya, Arman Khalish, 8, dan hanya menyedari berlaku kebakaran apabila terasa bahang panas.

Katanya, dia menjerit ‘rumah terbakar’ sekuat hati yang mengejutkan Arman Khalish; ibu mereka, Marlia Junaidi, 36; nenek, Khalsum Bakri, 67; dan datuk, Junaidi Abd Ghani, 63, yang menghidap angin ahmar.

“Apabila sudah keluar, saya lihat Yusuf tiada dengan kami dan ketika itu baru sedar dia masih di dalam rumah.

“Tak dapat nak buat apa-apa kerana api sangat marak dan hanya tunggu bomba sampai,” katanya yang pilu dengan pemergian Yusuf Khalish dan akan merindu keletah manja kanak-kanak itu.

Khalsum pula berkata, sebelum kejadian dia dan Marlia berada di dapur untuk memasak makanan tengah hari dan tersentak apabila mendengar jeritan cucu.

Katanya, mereka segera melihat ke ruang tamu dan nampak api sedang marak.

“Saya segera membawa keluar suami yang berada dalam bilik dibantu anak dan membawa bersama cucu. Malangnya arwah tiada bersama dan kami tidak sempat untuk menyelamatkannya,” katanya.

Dalam pada itu, Ketua Balai Bomba dan Penyelamat Teluk Kemang, Mohd Kamal Mohd Timar berkata, mangsa ditemui sempurna dan kelihatan seperti anak patung apabila ditutupi pakaian di dalam bilik.

“Kawasan bilik itu musnah tetapi mangsa tidak cedera atau melecur. Apabila pemeriksaan dibuat, dia disahkan meninggal dunia,” katanya yang tidak menolak kemungkinan mangsa lemas kerana asap.

Jenazah Yusuf Khalish akan dikebumikan di Tanah Perkuburan Islam Kampung Teluk Pelandok.


Amalkan Minum Jamu Sebulan, Wanita Ni Kongsikan Kesannya. Badan Rasa Ringan & Perut Pun Kempis!

Sekarang ini dilihat ramai wanita telah mengetahui akan kebaikan, khasiat dan kehebatan minuman herba jika diamalkan sejak daripada awal. Selain bertujuan untuk  menjaga kesihatan, ramuan herba terpilih juga berkesan untuk penjagaan kecantikan luaran dan dalaman.

Ini sebagaimana perkongsian pengalaman daripada Ama Azmi ini yang merasai sendiri kesan positif selepas amalkan minum herba selama sebulan selepas mengalami keguguran.

Menurutnya, bukan sahaja  otot bahagian pinggulnya menjadi lebih kuat malah turut dapat dirasai badan menjadi ringan dan perut menjadi kempis.

Dan ini, teks perkongsiannya di FB. Jom semak.

RESIPI JAMU YANG SELAMAT DAN BERKESAN UNTUK KURANGKAN BAU, KEPUTIHAN & UNTUK VAGINAL TIGHTENING.

Hai! Lama nya tak bukak FB! Busy sangat buat scrub Yellowgorgeous. Banyak order, tak cukup tangan!

Masa keguguran haritu, saya kena buat D&C (cuci rahim). Kantung saya tak gugur habis. Masih ada tertinggal kat dalam rahim.

Selepas buat surgery cuci rahim tu, saya perasan pelvic floor muscle saya lemah. Tak boleh tahan kencing. Bila batuk atau bersin sikit, akan terkencing.

Ada orang kata, sebab rahim dah jatuh. Saya nak sengkak, tapi tak berani. Takut sakit.

Jadi saya amalkan jamu ini selama sebulan. Alhamdulillah, sekarang pelvic floor muscle saya dah kuat. Badan pun ringan dan paling penting perut kempis you allsss!

Jamu ni sesuai untuk yang dah berkahwin sebab ada manjakani. Kalau anak dara, pun boleh amalkan jamu ni. Cuma jangan letak manjakani tau.

Bahan- bahan

1 batang kulit kayu manis
4-5 biji cengkih
1 inci halia dihiris halus ( boleh jugak letak 1 inci kunyit )
1-2 biji manjakani

Cara penyediaan :

Renihkan semua bahan dalam periuk sehingga bertukar warna.

Minum 3 kali seminggu. Rasa dia? Pedas dan pahit sikit tapi inshaAllah, boleh ditelan. Lepas minum, tidur. Esoknya badan rasa ringan dan bertenaga. InshaAllah.


“Sentiasa Menjaga Hati Mamanya, Anak Yang Taat Penuh Kasih Sayang.” Ibu Dedah Sikap Sebenar Neelofa

Figura seni ini memang cukup hebat orangnya. Selain berbakat dalam bidang bisnes, selebriti bernama Neelofa ini juga cukup dikagumi dan menjadi idola buat anak gadis di luar sana terutama dari segi berfesyen.

Terbaru, pengacara dan usahawan muda ini menerima anugerah Entrepreneur menerusi Influencer Awards 2019 Monaco yang berlangsung di Monte Carlo, Monaco beberapa hari lalu. Dalam satu perkongsian, ibu kesayangannya Datin Noor Kartini Noor Mohamed menyampaikan ucapan tahniah.

Datin Noor Kartini memuat naik satu coretan yang cukup istimewa menerusi laman instagramnya.

MashaAllah Tahniah ❤.. syukur Ya Rabb dengan karuniamu mashaAllah tiada kata yg dpt di ucapkan hanya mampu bersyukur pada yang Esa.. janji Allah sesiapa yg membahagiakan orang tuanya, yang menghormati dan menyayangi mereka maka ganjaran Allah tidak terbatas untuknya..

Memanggil anak perempuannya itu dengan panggilan manja Love, jelas Datin Noor kartini, anaknya itu seorang yang taat kepada ibu bapa dan penuh dengan rasa kasih sayang.

Mama love you dan selalu bangga dengan love .. moga Allah qabulkan segala doa love, capaikan segala hajat love dan sempurnakan segala cita2 love..

Selamat pulang ke malaysia love, moga Allah karunia barokah dan rahmah sepanjang perjalanan pulang dgn sehat dan bahagia juga di angkat darjat love setinggi tingginya.. Amiin Allahumma Amiin


Pinjam RM200, Dapat RM2000. “Kita Yang Pinjam Rezeki Isteri.”

“Abang ada 100 ringgit tak, pinjam dulu”

Biasa dengar kan dialog ni. Buat para isteri ia adalah perkara biasa apabila meminta duit kepada suami.

Ada sesetengah para isteri yang bekerjaya walaupun bergaji besar tetap  suka meminta duit kepada suami. Katanya bahagia apabila dapat berbuat begitu.

Begitu dengan perkongsian ini. ‘Manis’ untuk kita amati bersama. Menurut lelaki ini, Aizat Azman , isterinya mahu meminjam duitnya dengan alasan mesin ATM tempat kerjanya rosak.

Namun, sebagai suami, istilah ‘pinjam’ tidak ada dalam kamus kehidupannya setelah bergelar suami kepada isterinya.

Dia berkata, setiap pemberiannya kepada isteri itu sebagai hadiah dan rezekinya melimpah ruah apabila ikhlas memberi kepada isteri.

“Abg ada 100 ringgit tak, pinjam dulu” Isteri nak pinjam duit. Katanya mesin atm kat tempat kerja rosak, malas nak g bank cucuk duit.

Saya kata ok la. Pegi la ambil dalam dompet. Ambil berapa pun boleh.
Kebetulan saya baru je cucuk duit juga. Ada la dalam dompet tu 235.80 baki lepas dah settle bayar bil semua.
Bila nampak ada 200+ tu pun isteri teringat sesuatu.

“Abg pinjam 200 boleh, baru teringat ada nak bayar cod barang hari ni”
Saya kata ok je. Ambil la.
“Terima kasih abg”, sambil tersenyum
Bahagia sangat nampaknya. Dapat 200 ringgit macam dapat 200,000.
Rasa macam di permainkan pula.

Dia bukan malas nak g bank sebenarnya ni, dia nak duit dari saya je untuk buat dia rasa bahagia.

Patut la, bukan sekali ni tapi dah beratus kali kena modus operandi pinjam duit yang sama.
Baru saya teringat, bahasa cinta isteri saya ni ialah hadiah. Dia akan rasa bahagia bila saya bagi hadiah.

Mungkin sebab dah lama tak dapat hadiah, dia pun buat la akal macam tu. Umpama ambil dari duit dompet saya tu macam dapat hadiah la.

Sejak dari itu sengaja saya biarkan ada duit tunai dalam dompet. Duit tu memang khas saya sediakan untuk di pinjam oleh isteri.
Paling bestnya saya tak pernah pun minta isteri bayar balik kerana Allah selalu bayarkan untuk isteri.

Pinjam 200, dapat balik 2000 memang untung sangat la. Rezeki datang tanpa di tagih.
Sebenarnya bukan isteri yang pinjam duit kita, tapi kita yang pinjam rezeki dia.

Wallahu A’lam,
Ambil la banyak banyak pun tak apa duit suami duit isteri juga.

Sumber: Aizat Azman


Kenali Telur Rosak Atau Tidak. Alert 6 Tip Ini Supaya Selamat Untuk Dimakan.

Berikutan berita kes keracunan makanan akibat puding buih yang melibatkan 99 pesakit di Terengganu yang berpunca daripada penggunaan telur tamat tempoh, ramai warganet melahirkan rasakan kebimbangan. Malah semalam dilaporkan seorang mangsa puding buih pertama telah meninggal dunia akibat keracunan makan tersebut. Benar, ajal dan maut itu semua ketentuan Ilahi, namun tidak salah kita terutama ibu-ibu bersikap teliti dalam penyediaan makanan.

Ekoran itu, ramai yang melontarkan pelbagai persoalan mengenai jangka hayat telur yang dalam keadaan baik. Malah ada juga berkongsi pengalaman, telur dalam keadaan busuk walaupun tarikh lumut masih lambat, telur kuning cair dan sebagainya.

Cakna mengenai hal ini, kerana telur bahan asas dalam membuat hidangan utama kita terutama kek, puding dan biskut. Jika telur tidak dimasak dengan sempurna atau telur yang rosak boleh menjejaskan kesihatan.

Menerusi facebook Khairil Izham, ikuti lanjut panduan bagaimana untuk kita pastikan telur dalam keadaan baik.

IKUTI PERKONGSIAN INI.

Telur ayam mesti jadi kewajipan setiap rumahkan? Yela, kalau contoh tak ada lauk lain, masa singkat, kecemasan nak makan segera, mesti telur menjadi pilihan utama untuk disediakan selain sardin.

Tapi, adakalanya membeli stok telur yang banyak akan menyebabkan telur rosak jika tidak habis digunakan.

Cara paling senang nak tahu telur masih elok atau tidak adalah dengan cara memecahkannya. Tapi, cara ini agak menyusahkan jika yang dipecahkan adalah telur busuk/telur tembelang.

Cara bagaimana untuk menentukan telur masih elok tanpa memecahkannya.

1. Sediakan sebuah mangkuk berisi air bersih. (air suhu bilik/air paip)

2. Masukkan telur yang hendak diuji ke dalam mangkuk berisi air tadi.

3. Lihat kedudukan telur berkenaan:

– Telur tenggelam ke bawah menandakan ia masih elok.

– Telur tenggelam ke bawah tetapi berdiri tegak menandakan ianya masih elok tetapi perlu dimasak dengan segera.

– Telur terapung ke atas menandakan ianya sudah tidak elok.

4. Sekiranya berasa ragu-ragu, cuba ambil telur yang terapung dan goncangkan. Jika terdengar bunyi kocakan bermakna telur sudah tidak elok.

Boleh juga rujuk gambar lukisan untuk tahu usia telur.

Seterusnya ikuti info tambahan daripada laman food-hacks.wonderhowto.com

*ALERT CARTA MUDAH NI.

3.UJI KUNING TELUR

Ada antara kita sudah terbiasa pecahkan telur terus ke kuali. Apa kata selepas ini, jadikan habit, pecahkan telur di mangkuk kecil dahulu sebelum menggoreng. Dengan cara ini kita dapat kesan telur yang tidak elok.

Kuning telur yang masih elok akan berwarna kuning terang dan bila dipecahkan akan terbentuk sempurna. Sebaliknya jika telur yang tidak elok, kuningya akan berwarna sedikit pucat dan cenderung ‘terlerai’ ketika kita pecahkan telur. Malah putih telur pun tidak selikat seperti biasa. Malah, ada juga telur yang mengeluarkan bau yang busuk atau orang dulu-dulu gelarkan ‘telur tembelang’.

4.GONCANG TELUR

Ada juga mempraktikan cara mengoncang telur ke telinga untuk menguji kesegaran. Sekiranya anda dapat mendengar bunyi pemendapan cecair di dalam telur, ia mungkin sudah rosak tetapi jika anda tidak mendengar apa-apa, telur itu dalam keadaan baik. Ini kerana telur yang baru biasanya ketika digoncangkan, tidak akan berbunyi kerana antara putih dan kuning telur masih “mengikat” antara satu sama lain.

5.TARIKH LUPUT

Alert juga mengenai tarikh luput pada bahagian bekas telur. Lazimnya tarikh luput ini ada dipasaraya tetapi agak sukar ditemui di kedai runcit biasa atau pasar borong. Jadi anda perlu bertanya bilakah tarikh telur itu diambil oleh jurujual tersebut.

6. KULIT TELUR

Pegang dan perhatikan sekeliling kulit telur, jika ia mempunyai butiran kecil yang akan membuatkan permukaan telur sedikit kasar, ia masih segar. Pastikan juga kulit telur tidak mempunyai sebarang keretakan untuk menjamin telur elok dan tidak tercemar.

Semoga panduan ini menjadi rujukan untuk ibu ayah ketika membeli dan sebelum memasak sebarang hidangan yang menggunakan telur.

IKUTI PERINGATAN DOKTOR INI.

Dalam pada itu, seorang doktor, Dr Ahmad Luqman Bukhari turut melahirkan rasa kebimbangan menerusi facebooknya. Beliau juga turut berkongsi tip mudah untuk kita semua cakna ketika mengunakan telur.

Sejak dapat tahu ada ramai mangsa yang mengalami keracunan makanan berpunca dari penggunaan telur tamat tempoh dekat Terengganu baru ni sampaikan ada yang dimasukkan ke unit rawatan rapi (ICU), saya dah mula rasa tak sedap hati.

Setiap hari masa bertugas memang kami akan jumpa kes yang kritikal. Tapi kalau ada yang terpaksa dirawat kat ICU tu, kemungkinan besar pesakit tu sebenarnya sedang bertarung antara hidup dan mati.

Akhirnya semalam mangsa berusia 25 tahun tu disahkan dah pergi meninggalkan kita semua akibat kegagalan pelbagai organ dalam badan (multiorgan failure) disebabkan jangkitan kuman yang melampau (septic shock).

Saya yakin kita semua tak nak tragedi dasyat ni berulang balik pada sesiapapun, apatah lagi pada anak kecil kita atau ahli keluarga yang lain.

Sebab tu saya nak minta kita semua tolong periksa betul-betul telur yang ada kat rumah kita tu tiap kali sebelum masak:

👉 Tolong tengok dulu tarikh pada kotak telur tu kalau ada. Make sure belum expired.

👉 Pastikan tak ada tanda keretakan pada kulit telur tu.

👉 Tak ada kesan berlendir pada permukaaan kulit telur. Kalau ada, tu tanda bakteria dah mula rosakkan telur.

👉 Kalau dekat kulit telur tu ada lapisan berdebu, maksudnya dah mula berkulat.

👉 Cuba cium dulu. Kalau ada bau busuk dan hanyir, telur tu memang confirm dah rosak.

👉 Buang telur tu kalau perasan dah ada perubahan warna pada putih telur.

👉 Sebelum pecahkan telur tu, masukkan dulu dalam gelas atau bekas berisi air. Mana yang terapung je tak turun-turun, maknanya tu telur lama. Baik buang cepat cepat dan jangan ambil risiko gunakan telur tu.

Telur yang dah rosak berisiko tinggi untuk tercemar dengan macam-macam jenis kuman. Tapi antara yang paling kerap dan paling bahaya bila dah tercemar dengan kuman Salmonella.

Kalau terkena jangkitan kuman Salmonella tu, kita mungkin boleh demam, muntah, sakit perut dan paling dasyat sampai berlaku kematian seperti yang terjadi semalam.

Tolong #share info penting ni pada kawan-kawan dan ahli keluarga kita yang lain jugak ye. Siapa tahu tindakan kecil yang kita buat ni dapat menyelamatkan banyak nyawa yang lain.


Makan Pucuk Ubi Rebus Tak Berangin Lagi, Begini Ibu Wanita Ni Buat Memang Menjadi!

Menikmati enaknya pucuk ubi yang direbus bersama sambal belacan memang sukar untuk digambarkan kenikmatan rasanya, boleh buat makan bertambah!

Pun begitu, tidak dinafikan ada juga yang alah dengan makan pucuk ubi. Jika makan akan berangin perut dan buat rasa tidak selesa.

Itu belum lagi hingga ada yang terasa kepala berat dan sakit dan pelbagai lagi kesan daripada makan pucuk ubi yang dikatakan kumpulan sayur yang berangin.

Namun bila mengenangkan sedapnya makan ulam pucuk ubi ini, ada juga yang sanggup ‘curi-curi’ makan untuk melepaskan keinginan.

Sebenarnya ada petua yang boleh dipraktikan. Ini seperti mana yang dikongsikan oleh Puan Saleha Maarof berkenaan petua yang diamalkan oleh ibunya setiap kali merebus pucuk ubi.

Kesannya, ibunya yang pada awalnya alah dengan makan pucuk ibu sudah boleh makan tanpa kesan sampingan.

Nak tahu bagaimana caranya, jom baca  perkongsian penuh daripadanya.

PETUA ELAK KENA ANGIN, SAKIT KEPALA
Tau tak, ada orang kan dia alah sangat makan pucuk ubi ni. Bila makan je mesti sakit kepala atau mudah kene serang angin, sampai sebu sebu.

Ni petua dari mak sal sendiri. Mak memang takboleh makan sebarangan memang mudah kene angin.

Kalau nak makan pucuk ubi ni pun, teringin nak makan pun dah kena angin.
Petua ni mak dapat dari orang tua tua yang ajar mak, lepas mak dah buat, mak dapat dah menikmati keenakkan pucuk ubi rebus nak buat ulam tu.

Caranya :
1. Masukkan sedikit je beras masa nak rebus pucuk ubi tu.

2. Rebus la sampai empuk lembut.
Nak rebus sekali batang boleh, taknak pun takpa ikut selera memasing. Sebab batang tu pun sedap bila dah rebus lama lama tau.

Tips ni pun boleh buat untuk nak masak apa apa makanan yang berangin contohnya nangka masak lemak tu. Pun boleh try petua yang sama.

Jadi mana yang hadapi masalah yang sama sakit angin tu boleh try petua ni, dah takda masalah lepastu kita nak menikmati sayur kampung ni nak buat ulam kan.


Ini Rupanya Punca Kerap Sakit Tapak Kaki & Menyucuk Apabila Pijak Lantai Sejuk. Ustaz Ni Kongsikan Cara Rawat Guna Garam Bukit & Ais

Merendamkan kaki dalam air suam dicampurkan dengan sedikit garam selain dapat membuat kita menjadi lebih tenang dan ianya juga boleh membersihkan kuman yang bersarang di telapak kaki.

Merendam kaki juga dapat membuat kaki kita menjadi lebih ringan. Namun, pernahkah anda cuba merendam kaki bersama garam bukit dan ais. Rupanya banyak manfaat jika kaedah ini dipraktikkan.

2 hari dah amalkan rendam kaki dalam ais.. best jugak… memang banyak kebaikkan nya
Untuk gout, sakit kepala , sakit badan , lesu , minor stroke, sakit urat , tak lena tido malam. Badan rasa berat dan penat.. try laa..
.
☆Kebaikan Rawatan Rendaman Kaki Bersama Garam Bukit dan Ais Batu?

Untuk pengetahuan anda amalan rendaman kaki dengan Air yang di campurkan dengan sedikit ais batu dapat melegakan ketegangan otot dan ianya dapat mengelakkan dari Gangguan Jin.

Tahukah anda bila anda bangun dari tidur bila di pijak kaki pada lantai yang sejuk jika anda terasa menyucuk2 di tapak kaki itu maknanya dalam badan anda banyak angin.Angin dalam badan anda itu angin tidak elok ..

Sesiapa yang mengalami masalah tersebut,Kerap sakit kepala,sakit belakang,sakit belikat ,lenguh tengkuk,Kerap sedawa,Kerap kembung perut..

Terapi rendaman kaki dengan air yang dicampurkan bersama sedikit ais bagi org yang sukar tidur malam adalah baik jika di amalkan. Bagi masalah sakit kepala pula ataupun Bisa sakit-sakit badan, adalah elok untuk mengamalkan rawatan rendaman kaki yang dicampur bersama dengan ais ini.

Menurut Perubatan Islam , sekiranya anda ada mengalami gangguan jin yang kronik anda pasti akan rasa sakit seperti menyucuk-nyucuk di kaki yang di rendam itu. Itu adalah tandanya yang tubuh kita ada mangalami gangguan makhluk halus. Oleh itu sekiranya di amalkan inshaaAllah izin Allah jin akan terhindar dari pada tubuh anda.

Menurut sumber, untuk kesan yang lebih baik lagi campurkan air rendaman kaki tersebut dengann daun bidara, limau nipis dan garam bukit dalam air berais itu. Kesan nya amat baik dalam tubuh badan kita.

Bolehlah diamalkan membaca sebelum rendam kaki
Surah Al_Fatihah7x
Surah Al_ikhlas7x
Dan_selawat7x

InshaaAllah denagn Izin Allah Kaki badan akan berasa ringan.

Menurut Perubatan Islam , Kesan Gangguan makhluk halus adalah seperti
=Kaki anda berasa Pijar bila di rendam kaki anda dalam Ais
=Lenguh dan kebas pada kaki
=Sakit mencucuk di kaki

Haruslah di ingat ini adalah salah satu cara Alternatif dalam rawatan islam dan ianya juga adalah sebagai salah satu iktiar untuk merawat pesakit, inshaaAllah dengan izin Allah Sakit anda akan sembuh atau berkurangan. Ianya juga adalah mengikut kesesuaian tubuh badan anda, wallahualam.

Sumber: Pusat Perubatan Islam Al-Mujahidin


”Cantik & Nampak Solehah Sangat.” Penampilan Lisa Surihani Ketika Program Amal Dipuji. Simple Tapi Lawa!

Usai memilih untuk berhijrah dan mengenakan hijab, penampilan Datin Lisa Surihani sering meraih perhatian ramai.

Setiap kali tampil di khalayak, walaupun kurang mengenakan makeup dan mengenakan tudung yang simple, namun tetap kelihatan cantik.

Terbaru, menerusi akaun Instagram muliknya, isteri kesayangan Dato Yusry ini memuatnaik beberapa gambar ketika berada di sebuah pusat jagaan orang-orang tua.

Difahamkan kehadiran Lisa di lokasi berkenaan adalah untuk melakukan shooting bagi sebuah rancangan program amal.

Lisa berkongsi cerita mengenai kehidupan harian warga emas di sana. Selain itu, dia juga turut membantu mengemas bilik tidur di pusat jagaan tersebut.

“lsBismillah. Semlm saya dan Iman Muda Hassan Adli shoot utk satu episode rancangan Jejak 3 (sebuah program amal) di mana saya dapat peluang utk melawat Pusat Jagaan Al Fikrah di Kajang. Di sana, saya bersama team Jejak 3, berkolaborasi dgn NGO dan 8 orang sukarelawan yang teramat baik menyantuni penghuni penghuni di sana serta membuat sedikit kemas kemas di bilik tdur mereka. Ayahanda dan ibunda di sana semua ramah mesra.

“Penjaga di sana juga menjaga mereka dgn amat baik sekali. Selain daripada menjaga mereka setiap hari, mereka juga pastikan membawa penghuni utk appointment doctor di klinik dan hospital. MasyaAllah. Setiap hari ada mengaji. Belajar agama. Asatizah dtg melawat mereka mengajar tentang Islam. Sembahyang jemaah sama2 setiap waktu solat. MasyaAllah.

“🥹🥹🥹 Ya Allah , permudahkan lah segala urusan mereka. Lawatlah mereka. Luangkan sedikit masa. Dngar cerita mereka. Dngar luahan mereka. Tolong penjaga di sana dgn memberikan sumbangan utk membantu maintain dan mempermudahkan mereka utk menjaga Ayahanda dan Ibunda sana.

Perkongsian itu telah menarik perhatian ramai peminatnya. Lebih-lebih lagi penampilan dalam gambar tersebut.

Dia mengenakan seluar jeans longgar dan bertudung sarung sahaja. Namun aura cantik dan menawan membuatkan ramai yang memujinya tampak begitu manis sekali.


“Kemas Dan Tenang Dipandang Mata.” Rumah Kecil Tidak Halang Minat Dekorasi, Hasilnya Memang Superb!

Rumah adalah syurga dunia buat kita lantaran itu, ramai yang sanggup menyediakan peruntunkkan untuk menghias rumah.

Ruang kediaman yang ditata hias cantik pastinya memberi aura yang positif buat kita. Ruang yang kemas dan tersusun sudah tentu sedap dipandang mata. Bayangkan penat balik daripada bekerja melihat rumah yang kemas, sudah pasti hilang segala lelah. Itu yang dikatakan rumahku syurga ku!

Jadi tak mengapa jika rumah itu kecil saiznya. Bukan jadi penghalang untuk dekorasi menjadi sempurna. Jika ada kreativiti dan padanan yang sesuai pasti berhasil!

Begitulah yang dipaparkan oleh puan Nur Esyima menerusi Deco Rumah Cara Jimat. Nyata  rumah kecil tidak menjadi penghalang minat untuk dekorasi rumah. Lihat haslinya memang superb!

Jom kita cuci mata hasil kreativiti beliau. Mana tahu boleh jadi inspirasi buat kita semua!

Buat yang tercari-cari dekorasi yang simple tapi nice, inilah salah satu dekorasi yang boleh dijadikan panduan.


Cuti Raya Ada Juga Ambil Kesempatan Bercuti Bersama Keluarga. Kalau Nak Ke Kundasang Ni Kena Tahu!

Tentu ada antara kita mengambil kesempatan bercuti bersama keluarga dimusim perayaan ini. Mungkin juga telah lama merancang untuk menjejakkan kaki ke negeri Sabah.

Di sini dikongsikan tip untuk memudahkan anda sekeluarga untuk ke sana.

TIPS PERCUTIAN KE KUNDASANG, SABAH

Seringkali apabila pengunjung bercuti di pusat peranginan yang terletak di Kundasang, masalah mereka adalah tidak cukup masa untuk pergi ke semua tempat yang ada di sana.

Ini kerana, kurangnya pengetahuan tempat-tempat yang perlu dilawati atau tidak mengikut jadual tempat mana yang harus dikunjungi.

Di sini kami ada beberapa tips dan nasihat untuk anda apabila bercuti sendiri di Kundasang walaupun tanpa ada pemandu pelancong!

1.Tempah Homestay untuk 1 malam di Kundasang.

✔ Jika Anda tidak membuat tempahan, pasti tidak ada yang kosong lebilh-lebih lagi pada waktu cuti sekolah.

✔Tempah homestay di KUNDASANG ya, bukan di PEKAN RANAU.

✔TIPS- Semasa membuat TEMPAHAN HOMESTAY, pastikan homestay tersebut menyediakan WATER HEATER. Pecaya atau tidak, air paipnya sesejuk Air AIS!

P/S Jangan lupa membuat tempahan kenderaan untuk memudahkan pergerakan ke lokasi anda. Perkhidmatan Kereta Sewa akan menanti anda di Lapangan Terbang.

2.Tempah tiket penerbangan yang sampai di lapangan terbang Kota Kinabalu seawal jam 7 pagi.

✔Apabila sampai awal di Kota Kinabalu, Anda juga boleh terus ke Kundasang seawal yang mungkin sebab ada banyak tempat yang boleh dilawati setibanya di sana nanti.

✔TIPS – Sebaik-baiknya sampai di Kota Kinabalu pada hari jumaat. Ini kerana anda boleh berkunjung di TAMU KUNDASANG sebelum tengahari. Di tamu kundasang banyak bezanya dengan Tamu yang lain di daerah Sabah ini seperti Makanan, Bunga dan barang-barang yang dijual.

3.Sampai di Kundasang, anda boleh melawat tempat menarik disekitarnya seperti Desa Cattle Farm, War Memorial dan Kinabalu Park

✔TIPS – Anda boleh berkunjung jam 3-4 di Desa Cattle Farm kerana pada waktu itulah anda boleh melihat para pekerja memerah susu lembu.

✔TIPS – Pasang lampu kereta sekiranya kabus sudah meliputi kawasan Kundasang untuk keselamatan anda dan pemandu yang lain.

4.Waktu petang, anda sudah boleh cek in di Homestay yang anda sudah tempah.

✔TIPS – Cari Homestay yang ada menyediakan kemudahan BBQ.

✔Jangan lupa meminta selimut tambahan kerana anda tidak akan dapat menahan sejuk pada waktu malam. Sebab tu jangan hairan jika di Homestay tu tidak ada disediakan kipas atau aircond!

5.Esok pagi, anda boleh sarapan di Kundasang atau di Ranau.

✔TIPS – Cari Restoran yang bersih kerana di kawasan sejuk memang cepat lalat membiak

6.Lepas tu , anda boleh ke Hot Spring Poring yang terletak lebih kurang 30-40 minit dari pekan Ranau. Di sana, anda boleh mandi manda dan melawat canopy walk.

✔TIPS – Pakai pakaian dan kasut yang sesuai untuk menaiki canopy walk. perjalanan ke canopy walk ala-ala jungle treking. Pastikan anda tidak memakai Kasut Tumit ya?? 😉

7. Lepas dari Poring, anda boleh ke kampung Luanti Spa Fish. Bila sampai sini, jangan jerit kuat-kuat ya?? Sebab mesti anda tak tahan bila ikan tu datang dekat dengan kaki anda, GELI!!

8.Selesai di sana, anda bolehlah meneruskan perjalanan pulang ke Kota Kinabalu untuk cek in di Hotel/Homestay yang anda sudah tempah.

✔TIPS – singgah di Nabalu Craft kerana di sana banyak barang Kraftangan buatan tangan yang anda boleh beli sebagai cenderamata.

Terima Kasih


10 Cara Sweet Suami Isteri Untuk Makin Romantik. Rupanya Ini Yang Kita Hampir Lupakan.

Setiap pasangan yang berkahwin sudah pastinya inginkan bahagia hingga akhir hayat. Untuk itu, sudah tentu memerlukan sikap yang saling bertolak ansur dan saling memahami antara satu sama lain.

Dengan ini sudah tentu hubungan makin sweet dalam mewujudkan keharmonian yang berterusan.

Pelbagai petua untuk kekal bahagia. Barangkali petua ini boleh dijadikan panduan untuk kita muhasabah diri untuk menjadikan diri dan pasangan kita terus sweet.

1.Utamakan Agama

Setiap perkara yang dilakukan haruskan bertunjangkan kepada Islam. Dalam perkahwinan setiap pasangan mesti mencintai pasangan kerana Allah dan menjadikan akhirat sebagai matlamat, bukan kerana rupa dan harta semata-mata.

Kita juga boleh mengajak pasangan mendirikan solat secara berjemaah dan sama-sama berpuasa sunat hari Isnin dan Khamis. Selain itu, dianjurkan juga untuk sentiasa berdoa dan memohon agar hubungan perkahwinan kita berbahagia selalu.

2.Restu Ibu Bapa Dan Keluarga

Restu kedua-dua ibu bapa dan mentua sangat penting. Begitu juga dengan doa mereka. Jadi, setiap kali berjumpa dengan mereka, mohonlah mereka agar mendoakan kebahagiaan rumahtangga agar berpanjangan dan dirahmati Allah SWT.

Tanpa restu dan doa, pasti kehidupan sebuah perkahwinan itu lebih sukar dan susah.

3. Menerima Pasangan Seadanya

Terimalah pasangan seadaanya dan bersyukurlah bahawa pasangan kita itu sebagai jodoh kita. Jangan sesekali memaksa pasangan untuk berubah dan mengikuti cara kita sendiri. Bahkan jangan sesekali mengharapkan pasangan terlalu terlalu sempurna dan menyamakan pasangan kita dengan orang lain.

Seharusnya, kita sendiri cuba memahami sikap pasangan dengan menerima setiap kekurangannya. Carilah keistimewaan dan kebaikannya, bukan hanya melihat pada keburukannya sahaja. Bukankah setiap manusia dilahirkan dengan sifat yang berbeza?

Jika pasangan mempunyai tabiat yang buruk sekalipun seperti merokok Jangan sesekali mengharapkan pasangan berubah serta merta.

4.Menghargai Pasangan

Hargailah pasangan dengan selalu mengucapkan ‘terima kasih’ kepadanya walau perkara yang dilakukannya adalah hal yang kecil sahaja.

Hulurkanlah pertolongan walaupun pasangan kita mampu melakukannya sendirian. Berilah nasihat, pendapat atau kata-kata semangat kepadanya sebagai tanda bahawa kita selalu berada di sampingnya dan dia begitu berharga kepada kita.

Selain itu, berilah sedikit hadiah sebagai penghargaan pada hari lahir atau ulangtahun perkahwinan walaupun hadiah tersebut murah dan kecil. Ataupun masaklah makanan kesukaannya ketika dia meraih kejayaan demi mengembirakannya. Bahkan senyum dan memegang tangannya setiap kali bertemu juga merupakan penghargaan buat pasangan kita.

5.Sentiasa Bersama-sama

Menjalani kehidupan bersama-sama dalam suka dan duka menjadikan kehidupan berumahtangga itu lebih bermakna. Keraplah melakukan aktiviti seharian bersama, seperti memasak, mengemas rumah bahkan menonton TV bersama-sama.

Jangan biarkan pasangan melakukan hobi dan aktiviti kegemarannya bersendirian, dan jangan biarkan pasangan menghabiskan masa gembiranya bersama kawan-kawannya atau anak-anak. Sekurang-kurangnya, sertailah pasangan menonton perlawanan bola sepak walau kita sendiri tidak meminatinya.

6.Bertolak Ansur

Sikap ini sangat penting dalam hubungan suami isteri. Jika berlaku perselisihan, perlu ada sikap mengalah dan jangan mudah marah. Jangan mementingkan diri dan asyik menegakkan pendapat sendiri sehingga perselisihan tersebut berpanjangan, lebih penting utamakan hati pasangan dan tamatkan perselisihan dengan segera. Jangan sesekali kecewakan pasangan dalam apa-apa jua situasi.

7.Hormat Antara Satu Sama Lain

Menghormati pasangan sangat penting terutamanya apabila berada di hadapan orang lain, iaitu tidak menjatuhkan maruah mereka dengan tidak menyindir dan memerli pasangan, jauh sekali membuka kisah silam yang mengaibkan.

Hal ini termasuklah mengusiknya dengan alasan bergurau. Kadang-kdangn tanpa kita sedari kita telah melukakan hati pasangan dan membuatnya kecewa dan terasa hati dengan kita.

8. Sentiasa Memaafkan

Setiap manusia pasti akan melakukan kesalahan. Jadi sebagai pasangan yang baik, jangan sesekali mengulang atau mengungkit hal yang telah lepas.

Contohnya menceritakan kepada pasangan tentang percintaan kita dengan bekas kekasih lama sewaktu belajar dahulu. Hal ini akan melukakan hati pasangan dan membuatkannya cemburu serta menimbulkan pelbagai anggapan negatif lain.

Selain itu, bersedialah untuk memaafkan dan tidak harus ada sikap dendam dan merancang untuk membalas kesilapan tersebut.

9.Jujur Dan Tidak Berahsia

Bercakap benar dan tidak berbohong akan menjadikan pasangan yang sangat dipercayai. Dengan bersikap jujur juga akan menimbulkan rasa selesa.

Amalkan sikap berterus-terang antara satu sama lain dan jangan memendam perasaan tidak puas yang sedia ada.

Tunjukkan perasaan sebenar dan berterus terang untuk kebahagiaan bersama, selain menjadikan pasangan tersebut lebih terbuka dan bersefahaman, serta saling mempercayai.

10.Jauhi Perbuatan Yang Menyakiti Pasangan

Hormatilah pasangan dengan menjauhkan perkara yang menyakiti perasannya. Jika pasangan kita tidak menyukai sesuatu yang kita lakukan dan perbuatan tersebut sememangnya tidak berfaedah, belajarlah untuk meninggalkannya demi kebahagiaan pasangan.

Sumber: tazkirah.net


Paru-paru Mengecut, Air Dalam Badan Kering! Seorang Lagi Kanak-kanak Maut Akibat Strok Haba

Strok Haba! Mungkin ramai yang tidak mengambil berat mengenainya namun kehadirannya harus diperakui. Orang ramai terutamanya ibu bapa yang mempunyai anak kecil tidak harus mementingkan diri dengan memandang remeh dan langsung tidak mengambil langkah berjaga-jaga.

Semalam, dalam kemeriahan menyambut Syawal seorang kanak-kanak berusia 11 tahun telah maut akibat strok haba dan dehidrasi dan pagi ini kita dikejutkan lagi dengan berita seorang kanak-kanak berusia setahun setengah akibat perkara yang sama.

Menurut bapanya, Ahmad Faris Fazli Mohd Nasir, anak tunggalnya iaitu Nur Imani telah seminggu mengalami batuk dan muntah-muntah.

Bimbang melihat keadaan mangsa, pasangan suami isteri itu terus membawa anak mereka ke Unit Kecemasan Hospital Raja Perempuan Zainab II pada Isnin lalu sebelum diberi ubat dan membenarkan anak mereka pulang ke rumah.

Bagaimanapun, keadaan Nur Imani dikatakan semakin teruk sehinggalah jam 7.20 pagi Selasa, sebelum dia disahkan meninggal dunia.

Keputusan bedah siasat yang dilakukan mendapati, punca kematian Nur Imani adalah disebabkan strok haba di mana air dalam badannya telah mengering dan paru-paru pula sudah mengecut.

Seperti yang diketahui ramai, Malaysia kini mengalami cuaca panas yang agak tinggi di atas 34 darjah celsius di mana suhu sedemikian boleh menyebabkan masalah kesihatan.

Pakar kesihatan telah mengeluarkan peringatan dan nasihat kepada orang ramai untuk mengurangkan aktiviti di luar rumah dan memperbanyakan minum air kosong.

Sebagai ibu bapa, anda seharusnya mengambil tanggungjawab ini untuk memastikan anak-anak anda berada dalam keadaan yang baik.

Sumber: Berita Harian


Mak Ayah Ada Anak OKU, Layak Mohon Cukai Jalan Percuma. Ini Cara Mohon!

Rezeki kepada ibu bapa yang ada anak berstatus orang kelainan upaya (OKU) kerana mereka layak mendapat caj cukai jalan (road tax) percuma.

Ini merupakan berita baik dan keistimewaan yang diberikan kepada ibu bapa yang mempunyai anak istimewa.

Tentu tidak ramai ibu bapa yang ada anak OKU tahu tentang perkara ini. Sebenarnya bukan OKU sahaja yang layak memohon, tetapi ibu, bapa atau penjaga sah layak memohon kelebihan tersebut.

Bagaimanapun ia mesti tertakluk kepada syarat yang ditetapkan iaitu waris yang didaftarkan di Jabatan Kebajikan Masyarakat (JKM) mestilah nama pemilik kenderaan.

Bukan roadtax RM2 je dapat percuma, roadtax Honda Accord Rm536 setahun pun dapat percuma.

Roadtax sahaja, bukan INSURAN. Sebab ramai yang tanya insuran kena bayar jugak ke. Ya, insuran masih kena bayar. Roadtax sahaja percuma.

Masih ramai lagi yang tak tahu untuk roadtax percuma bagi ibu bapa yang mempunyai anak oku.

Bukan untuk oku sahaja yang layak mohon, ibu ATAU bapa ATAU penjaga pun layak mohon. Dengan syarat waris yang didaftarkan di JKM mestilah nama pemilik kenderaan.

Contoh, Ali ada anak oku berumur 5 tahun. Dalam sistem JKM Ali sebagai waris. Kereta atas nama Ali, dan Ali ada lesen memandu.

Secara automatik Ali layak memohon roadtax percuma dengan syarat kereta tersebut buatan Malaysia atau pemasangan tempatan.

Bagi waris yang nak mohon roadtax percuma, boleh mohon di JPJ CAWANGAN atau JPJ NEGERI sahaja. UTC memang tak boleh ya.

Bawa dokumen original dan salinan 1 keping berikut:

1.kad oku
2.ic oku
3.ic waris
4.lesen waris
5.geran
6.isi borang permohonan di kaunter JPJ

Permohonan hanya sekali sahaja boleh digunakan. Contoh sekiranya oku tu sendiri nak mohon untuk dirinya, waris dah kira tak layak.

Syarat

1.ada lesen memandu
2.kenderaan pemasangan tempatan dan kenderaan nasional sahaja
3.hanya satu kenderaan kereta dan satu motosikal sahaja untuk satu permohonan.

Semoga perkongsian ini memberi manfaat kepada semua ibu bapa yang dianugerahkan anak istimewa.


Makan Sikit Tapi Kenyang Lama, Dr Ni Saran Minum Air Rendaman Ni!

Ada orang asyik sungguh mulutnya mengunyah, tidak sampai sejam mula lah perut terasa lapar dan mulut pula ‘gatal’ hendak mengunyah. Kadang-kadang kita sendiri pun seakan tak percaya dengan tabiat makan yang berlebih-lebih.

Jadi bagaimana cara untuk kita boleh kawal makan tanpa perlu menahan lapar yang membebankan.

Menurut penerangan Dr Rizal Abu Bakar, rupa-rupanya kalau kita makan sikit namun tetap kenyang boleh berhasil jika amalkan minum air rendaman chia seeds.

Ikuti perkongsian penuhnya di sini.

Nak tahu tak cara makan sikit tapi kenyang lama? Tak rasa lapar. Tak ada rasa nak berkudap kudap?

Nak kan?

Caranya mudah saja. Lepas makan minum air rendaman chia seed. Mudah saja nak buat.

Ambil satu sudu chia seeds. Masukkan ke dalam satu mug berisi air. Lebih kurang 160ml gitu. Biarkan 30 min. Lagi lama lagi bagus.

Lepas makan, minuma air rendaman chia seeds ni. Chia seeds ni akan buatkan kita rasa lebih kenyang.

Kenapa? Bila dah rendam, chia seeds akan perangkap air ke dalamnya. Dari biji kecil dia akan membesar sikit.

Bila kita ambil air rendaman berisi chia seeds, air akan dilepaskan perlahan lahan. Sikit sikit. Jadi kita sentiasa rasa kenyang dan tak dahaga.

Gitulah. Bolehlah cuba.

Mesti anda teringat kartun-kartun zaman dahulu? Siapa yang selalu terpacak depan TV mesti tahu banyak kartun. Jadi jom tonton berapa banyak agaknya yang adik-adik BK kita ni tahu pasal kartun popular tahun 90-an dan awal 2000.

Follow dan subscribe Youtube Channel @BintangKecilMy#BintangKecilMy #BintangKecil #KitakanJuara

Lagi video menarik berkenaan pilihan peralatan dapur yang memudahkan kerja kita di dapur. Sila tonton.


Anak Boleh Jadi Buat Ibu Dalam Tiga Hal. Deep!

Hadirnya anak anak sering disebut sebagai anugerah..tetapi kita jarang terfikir yang anak juga boleh menjadi ujian yang besar dalam hidup ibu itu.

Anak anak boleh jadi ujian buat si ibu dalam 3 hal

Ujian ibadah

Bila ibu mula sibuk anak anak ibadah wajib diabaikan. Solat dilewatkan dan ibadah sunat pun ditinggal sepi

Ujian perasaan

Bila ibu terasa bangga setelah punya anak dan merasakan anak nya lah yang paling hebat dan memandang rendah pada anak anak lain. Kita banding banding anak kita lah yang paling comel dan anak si dia kurang comel
Walau kadang tak diluah di dalam hati terselit jua perasaan itu.

Ujian sabar

Bila anak mula berperangai yang bukan bukan bagaimana kita berakhlak dengan anak. Adakah kita tengking dia, marah dia?

Bagaimana Allah uji sabar kita melalui sikap dan perangai anak anak.

Cuba muhasabah, kadang kadang akhlak tidak baik dari anak mungkin datang dari sikap kita sendiri dan mungkin juga allah mahu uji kita seberapa sabarkah kita melayan kerenah anak anak. Kadang kadang mungkin juga Allah uji kita dgn perangai buruk anak anak kerana kita masih kurang merintih dan berdoa padanya

Jadi..berdoalah pada Allah agar kita kuat menjalani ujian yang allah akan datangkan bila mana dia beri kita anugerah anak.

Sabar dan bersikap positif. Percaya yang Allah beri kita anak dan datangkan ujian melalui mereka tidak lain hanya untuk mendidik kita juga agar tidak lalai dengan nikmat dariNya.

Akhirnya, usah terlalu ujub andai diberi rezeki anak kerana kita tidak tahu berjayakah kita melalui fasa fasa ujian yang Allah akan beri pada kita sepanjanh memegang title seorang ibu. Berdoa lah agar dipermudahkan urusan kita didunia dalam menjaga anak anak ini.

Anak boleh aset ke syurga
Anak juga boleh menyeret kita ke neraka

Firman Allah:

“Dan ketahuilah bahawa harta benda kamu dan anak-anak kamu itu hanyalah ujian dan sesungguhnya di sisi Allahlah pahala yang besar” (Al-Anfaal:28)

Kredit: Puan Farhana


Nak Kenal Suami Manja? Ini Ciri-Cirinya Yang Tentu Buat Isteri Teruja

Suami manja? Betul ada tau. Bukan isteri je tahu manja, suami juga ada yang jenis macam ni. Tentu comel kan jika ada suami seperti ini. Dalam kehidupan seharian, kita tidak boleh lari dari perasaan cinta. Allah telah mencipta dua kaum di bumi ini untuk saling sayang menyayangi dan saling melengkapi. Berikut adalah ciri dia manja terhadap anda!

1. Melalui bertentang mata

Jika suami anda merenung tepat ke arah mata anda, ini menunjukkan suami minat terhadap anda. Jadi si isteri jangan pula mengalihkan pandangan pula, teruslah membuat jelingan mata yang menawan terhadap suami anda!

2. Jika marah

Jika si isteri sedang marah dan tiba-tiba si suami memujuk dan memeluk erat mesra isterinya, ini petanda bahawa si suami sangat menyayangi isterinya. Jadi, banyakkan berbuat begini ye. Jikalau si isteri sedang marah(api), suami patut menyejukkannya dengan belaian mesra!

3. Dia tunjuk minat kepada perkara yang anda suka

Misalnya jika dia tahu anda suka tengok cerita yang romantik, dia akan berikan pendapat cerita-cerita romantik yang dapat dilihat bersama. Memang romantis suami begini!

4. Suka mengusik dan berjenaka

Suami kerap mengusik anda. Jangan risau kerana ianya ingin menarik perhatian anda untuk disayangi dan dimanjai.

5. Bercakap lembut

Kalau seorang suami ini minat akan anda, dia akan bercakap dengan lebih lembut dan mesra dengan anda. Yang pasti ini sikapnya yang sangat romantis. Jika anda si isteri, apalagi masa inilah untuk bermanja dengannya..

Berbahagialah dan beruntunglah jikalau isteri mempunyai suami yang begini. Kepada mereka yang mempunyai ciri-ciri suami di atas, hargailah dan banyakkanlah wujudkan hubungan mesra suami isteri. Insyallah.


Rupanya Bila Berdengkur Ada Bahaya! Doktor Ini  Jelaskan Tentang Masalah Ini

Berdengkur. Topik ini nampak macam remeh. Tetapi ramai di antara kita mengalami masalah ini. Persoalannya, bagaimana mahu merawat? Apa punca-puncanya?

Ada beberapa sebab menyebabkan seseorang itu boleh alami berdengkur.

Paling biasa ditemui ialah mereka yang berlebihan berat badan, ada sekatan pada mana-mana bahagian atas salur nafas atau struktur rongga mulut dan tekak pesakit.

Mengapa mereka berlebihan berat badan mudah alami berdengkur?

Ini berlaku akibat pengumpulan tisu dan lemak yang banyak pada bahagian sekitar leher mengakibatkan sempitan pada salur nafas. Apabila tidur, masalah dengkuran lebih mudah berlaku.

Apabila mereka berjaya mengamalkan gaya hidup lebih sihat. Berat badan berjaya diturunkan. Saya percaya masalah ini dapat dibantu.

Sekatan pada bahagian atas salur pernafasan, bahagian rongga mulut dan tekak boleh disebabkan oleh masalah pembesaran pada tonsil atau adenoid.

Apa lagi? Ada sesetengah pesakit juga mingkin mempunyai saiz lidah yang besar, saiz anak tekak ‘uvula’ yang panjang sehingga menyentuh lidah dan banyak lagi.

Ini semua boleh menyebabkan masalah berdengkur berlaku!

Rawatannya adalah perlu kepada pemeriksaan doktor. Lebih baik dapatkan rujukan ke klinik hidung, telinga dan tekak. Ada sesetengah keadaan memerlukan pembedahan. Ada yang perlu diturunkan berat badan dahulu.

Saya beri 3 tip untuk pesakit OSA, Obstructive sleep apnea.

1. Cuba kurangkan berat badan

2. Jaga pemakanan

3. Banyakkan aktiviti sihat seperti bersenam dan sebagainya

4. Saya tambah nombor empat. Jumpa doktor untuk rawatan dan pemeriksaan selanjutnya.

Kenapa OSA ini bahaya? Kerana ia boleh menyebabkan kerosakan jangka panjang fungsi organ lain seperto otak, jantung, buah pinggang dan sebagainya.

Jika anda kerap sangat mengantuk dan letih pada siang hari. Berdengkur di waktu malam, anda mungkin sedang mengalami gejala “obstructive sleep apnea”. Jumpalah doktor.

Sumber: Fb Dr Ezairy M.Sallih
Doktor telinga, hidung & tekak


“Terus Jadi Korea.” Dapat Kecaman, Lana Nordin Tak Melatah Dah Semak Fatwa

Siapa yang tidak kenal dengan hot mama ni, iaitu pelakom Lana Nordin yang sering berkongsi kisah kehidupan dan keluarganya. Kehidupan bahagia bersama suami dan anak-anak sering meraih perhatian ramai.

Terbaru, Lana tampil dengan wajah yang berbeza apabila berkongsi pengalaman melakukan pembedahan kosmetik mencantikkan hidungnya di Seoul, Korea Selatan, baru-baru ini.

“DAH MACAM BARBIE DOLL.”

Pelakon kelahiran Sarawak, Lana Nodin atau nama sebenarnya Mazlina Hasan Nordin merupakan antara artis Malaysia yang berkahwin dengan ‘mat saleh’ bahagia dengan suami yang berasal dari  Amerika Syarikat, David McKienzie atau nama islamnya, Mohd Daud. Pasangan ini dikurniakan  dua orang cahaya mata.

Muat naik video keadaan hidungnya selepas dibuka ‘cast’. Dalam rakaman itu, aktres berumur 42 tahun dilihat tersenyum gembira melihat hasil pelaburan mencecah RM166,000.

Di ruangan komen, hidung baharu Lana mendapat pujian daripada wargamaya yang terkejut dengan perubahan wajah pelakon itu. Bagaikan pelakon korea, ramai memuji bahkan dikatakan persis ‘barbie doll’.

DIKECAM, TAPI DAH SEMAK DENGAN HUKUM

Sementara itu, menerusi siaran langsung di TikTok pelakon drama Kekasih Hati Mr Bodyguard menunjukkan keadaan hidungnya yang masih bengkak selepas seminggu menjalani pembedahan.

Tidak cepat melatah dengan netizen yang tak habis mengecam, ibu kepada dua cahaya mata ini berkata dia sudah menyemak hukum memperbaiki hidung akibat kecelakaan.

Untuk rekod, Lana mengakui pernah menjalani tiga kali pembedahan ‘rhinoplasty’ bagi membetulkan hidungnya yang patah akibat kemalangan ketika zaman persekolahan.


Bil Elektrik Naik Gara-Gara ‘Smart Meter TNB’, Lelaki Ini Kongsikan Cara & Kaedah Untuk  Jimat, Guna 4 Aircond Tapi Bil Hanya RM62 Jer!

Dua tiga hari yang lalu kecoh apabila ramai yang menyuarakan perasaan tidak puas hati akibat kenaikan mendadak bil elektrik. Pihak TNB yang telah membuat penjelasan akan isu ini namun alasan tersebut tidak dapat di terima.

Tidak dinafikan musim panas begini ditambah pula dengan keadaan yang berpuasa menyebabkan kita bergantung kepada penghawa dingin untuk menyejukkan badan. Tetapi apabila datang bil elektrik yang melambung tinggi setiap bulan, siapa yang tahan kan.

Viral hari ini di media sosial mengenai bil elektrik yang tinggi setelah TNB menukarkan ‘Smart Meter’ yang baru menggantikan meter TNB yang lama.

Saya adalah salah seorang pekerja TNB. Posting saya ini bukanlah bertujuan untuk menjawab atau menjelaskan mengenai ura-ura bil elektrik yang dikatakan meningkat tersebut. Namun hanya untuk kongsikan kaedah dan cara yang anda boleh lakukan untuk menjimatkan bil elektrik di rumah anda.

Ingin saya nyatakan disclaimer disini bahawa kaedah dan cara ini bukanlah saranan daripada syarikat TNB, namun hanya sekadar perkongsian peribadi berdasarkan penggunaan elektrik di rumah kami di Melaka.

Sebelum saya mulakan, izinkan untuk saya kongsikan dahulu mengenai latar belakang kediaman kami di Melaka ini. Rumah yang kami duduki ini adalah rumah 2 tingkat. Ia ini mempunyai 4 bilik, dan setiap bilik dipasang dengan alat penghawa dingin. Di ruang tamu rumah pula dipasang dengan 2 set alat penghawa dingin.

Rumah ini secara kebiasaannya di diami oleh ibu bapa saya, dan setiap malam mereka akan memasang alat penghawa dingin di bilik mereka. Manakala bilik-bilik lain pula akan dipenuhi dengan adik beradik saya yang lain pada setiap kali hujung minggu dan setiap kali musim cuti.

Rumah ini telah dipasang dengan ‘Smart Meter TNB’ pada bulan Februari 2019 yang lalu. Di sini saya sertakan gambar bil elektrik terkini rumah saya pada bulan lepas, iaitu HANYA SEBANYAK RM 62.30. Di bawah ini saya kongsikan tips dan gambar-gambar tentang bagaimana cara ia dapat dilakukan.

1. Gunakan teknologi inverter.

Pertama sekali, bagi yang menggunakan alat penghawa dingin, pastikan anda menggunakan penghawa dingin yang mempunyai teknologi inverter. Kesemua penghawa dingin dan peti ais yang ada di rumah kami ini telah dilengkapi dengan teknologi inverter ini.

Harganya mungkin mahal sedikit berbanding dengan peralatan yang biasa, namun anda hanya perlu membayar harga tersebut sekali sewaktu pembelian, dan kemudian anda boleh dapat menikmati penjimatan elektrik yang berterusan dalam jangka masa yang panjang.

2. Peralatan elektrik berstatus “5 bintang”.

Apabila anda pergi ke kedai peralatan elektronik seperti One Living, Seng Heng, Home Pro, Courts Mammoth dan sebagainya, anda akan mendapati terdapat tanda 1-5 bintang pada setiap barangan elektronik yang dijual. Belilah barangan yang mempunyai 5 bintang. Bintang itu adalah Standard yang telah dikeluarkan oleh pihak Sirim untuk menyatakan “Energy Efficiency” peralatan tersebut. Peralatan yang efisien akan dapat lebih menjimatkan penggunaan elektrik di rumah anda.

3. Tidak menggunakan alat-alat pemanas elektrik.

Diantara peralatan yang tidak digunakan di rumah kami di Melaka ini termasuklah, pemasak nasi elektrik, cerek air elektrik dan water dispenser.

Bagi tujuan memasak, kami menggunakan gas api. Kami menanak nasi di dalam periuk dan menggunakan cerek api untuk memanaskan air. Pemanas elektrik yang digunakan di rumah kami ini hanyalah seterika dan ‘water heater’ untuk mandi.

4. Menggunakan lampu LED.

Kesemua lampu yang dipasang di rumah kami ini diperbuat dari LED. Penggunaan lampu LED ini dikatakan dapat mengurangkan 75% penggunaan elektrik berbanding dengan lampu-lampu biasa.

5. Mencabut plug selepas menggunakan alat elektrik.

Selepas menonton TV, mengecas telefon bimbit, menggunakan seterika, atau menggunakan mesin basuh, tutup suis dan cabut sekali plug yang digunakan. Sekiranya extension wire digunakan, cabut sekali plug extension wire tersebut apabila ianya tidak digunakan.

Melalui pengalaman di rumah-rumah yang pernah melakukan cara ini, kadar elektrik adakalanya dapat dikurangkan sebanyak RM15-RM50. Kadar penjimatan bergantung kepada jenis rumah dan jenis peralatan elektrik yang digunapakai. Untuk mendapatkan penjimatan yang lebih banyak, anda juga boleh mencabut plug ‘wifi’ di rumah anda pada waktu malam apabila semua orang tidur dan tidak menggunakannya.

6. Menggunakan ‘Turbine Ventilator’ di bumbung.

Untuk memastikan rumah berada di dalam keadaan sejuk, Turbine Ventilator telah dipasang di atap rumah ini. Turbine ventilator ini berfungsi untuk membenarkan udara-udara panas yang terperangkap di dalam bumbung untuk keluar. Kekosongan udara di bahagian bumbung itu pula akan menyebabkan udara panas lain yang ada di dalam rumah ditarik pergi ke bahagian atas bumbung tersebut. Dengan menggunakan Turbine Ventilator ini, suhu rumah dapat diturunkan.

7. Memanam pokok di dalam dan luar rumah.

Antara hobi ibu saya adalah menanam pokok. Ibu saya telah menanam pelbagai jenis pokok dan tumbuhan di sekeliling dan juga di dalam rumah kami. Bapa saya pula akan membantunya untuk menyiram pokok-pokok tersebut pada setiap hari.

Pokok diketahui dapat mengurangkan suhu udara. Dengan adanya pokok-pokok ini, udara di rumah kami biasanya berada pada suhu yang rendah. Oleh itu, kami jarang perlu membuka penghawa dingin di waktu tengahhari, melainkan pada hari yang benar-benar panas ataupun ketika tetamu datang ke rumah.

Di samping itu, pokok juga berfungsi untuk mengeluarkan oksigen dan menyerap karbon dioksida. Dengan mempunyai pelbagai jenis pokok di sekeliling rumah kami, kami sekeluarga dapat menikmati udara yang segar dan pemandangan yang indah pada setiap hari.

8. Penggunaan elektrik penghawa dingin dapat dikurangkan dengan suhu sekeliling yang rendah.

Apabila sekeliling rumah bersuhu rendah, penghawa dingin tidak perlu menggunakan tenaga yang lebih untuk menurunkan suhu kepada suhu yang dikehendaki.

Sebagai contoh, jika suhu sekeliling adalah 30°C, manakala suhu yang dikehendaki pula adalah 23°C. Maka perbezaan suhu adalah sebanyak 7°C, ini menyebabkan penghawa dingin perlu bekerja keras untuk menurunkan 7°C tersebut.

Bayangkan jika suhu sekeliling rumah hanya 25°C, penghawa dingin cuma perlu menurunkan suhu sebanyak 2°C untuk mendapatkan suhu yang dikehendaki. Maka dengan adanya pohon-pohon tanaman berserta dengan Turbine Ventilator, tenaga elektrik dapat dijimatkan dengan lebih banyak.

Kredit kepada ibu bapa saya iaitu Johari Judan & Dr Zorina Khalid kerana telah berusaha untuk menjaga alam sekitar. Dengan semangat mereka, kami dapat menikmati pemandangan yang indah, udara yang nyaman dan sejuk apabila pulang ke rumah di melaka, di samping ia dapat menjimatkan bil elektrik rumah kami.

[Nota tambahan: perkongsian ini mungkin tidak relevan bagi mereka yang tidak menggunakan alat penghawa dingin di rumah mereka]

Diharapkan perkongsian ini bermanfaat kepada anda semua untuk menjimatkan bil elektrik di rumah anda. Kongsikan kaedah-kaedah ini kepada rakan lain yang mempunyai masalah bil elektrik yang tinggi, dan selamat mencuba.


Daun Jambu Atasi Perut Tak Selesa. Bukan Tu Je, Banyak Lagi & Saintis Ni Terangkan!

Bila menyebut tentang makan nasi berulam pucuk jambu batu, mungkin ada yang biasa  menjamahnya.

Istimewanya tentang daun jambu ini, ia juga mengandungi banyak khasiat. Bukan sahaja diamalkan sejak dahulu sebagai petua dalam merawat pelbagai masalah kesihatan dan kecantikan malah fakta sains juga telah membuktikannya.

Menurut perkongsian Puan Hamidah M. Ibrahim berkongsi petua yang diperolehi dari seorang sahabatnya dan nyata  ia memang berkesan.

Daun jambu batu yang matang direndam dalam air panas bersama secubit garam, bagus untuk merawat cirit birit.

Bahagian pucuk jambu pula jika dikunyah & ditelan airnya mujarab untuk hilangkan senak perut dan senggugut.

Katanya, “Alhamdulillah setakat ni berkesan.”

“Saya makan mentah-mentah je. Ambik pucuk, basuh bagi bersih. Kunyah. Telan. Rasa kelat sikit la. Tapi jadi ubat.”

“Juga petua untuk bersihkan muka. Hancurkan pucuk. Lepas tu sapu kat muka. Biar dalam 4-5 minit. Lepas tu basuh.”

SUMBER ALAMI UNTUK BANTU MASALAH INFLUENZA A – Koleksi kajian literature saintifik oleh Dr. Suri Roowi

TEH DAUN JAMBU BATU

KAJIAN AWAL oleh Saintis Jepun pada tahun 2012 mendapati TEH DAUN JAMBU BATU boleh RENCATKAN pertumbuhan 3 jenis virus H1N1 (Influenza A)

TEH DAUN JAMBU BATU disediakan dengan merendam pucuk daun jambu kering (20 g) dengan 1 liter air panas (suhu 85oC selama 8 minit)

Kajian juga mendapati TEH DAUN JAMBU BATU adalah 3 hingga 5 kali LEBIH KUAT berbanding TEH HIJAU (untuk rencatkan pertumbuhan virus)

Kajian oleh Saintis Sepanyol yang diterbitkan dalam “Journal of Chemistry” pada tahun 2014 pula mendapati ekstrak air daun jambu batu mengandungi 48 jenis BAHAN BERKHASIAT

Antara bahan berkhasiat yang tinggi dalam ekstrak air teh daun jambu batu adalah procyanidin B, avicularin, guajaverin dan catechin

Selamat mencuba, dapatkan nasihat Dr anda.


Fedtri Yahya Luah Rasa Tentang Sahabat. Deep Perkongsiannya.

Pengacara dan personaliti televisyen, Fedtri Yahya telah berkongsi pengertian sebuah persahabatan. Biarpun nampak biasa-biasa aje perkongsiannya, namun bait-bait yang dilontarkannya sungguh terkesan.

Jika sebelum berkahwin, sahabat adalah teman sejati untuk meluahkan rasa tetapi setelah berumahtangga, sahabat ditinggalkan. Namun hakikatnya, sahabat ini ada baik dan buruknya. Pesannya yang dikongsi sebuah peringatan bersama. Deep!

Dalam dunia persahabatan, setiap insan mungkin akan memiliki:
* Orang terdekat yang ikhlas dan ditakdirkan dekat selalu
* Orang jauh yang kita tak tahu dia mendoakan kita
* Musuh dalam selimut
* Musuh ‘part time’. Tikam bila perlu
* Musuh terang- terangan
* Berkawan kerana matlamat dan kepentingan tertentu. Tak dapat apa dihajati atau dah tak perlu lagi, perlahan2 angkat kaki. * Bukan tak nak baik tapi tak serasi * Yang makin pudar nilai keakraban akibat putaran waktu atau peristiwa tertentu

#Baik atau buruk, kehadiran mereka tak lain tak bukan hanya untuk menjayakan takdir kita

#Paling bererti jika ada yang akan terus bersahabat dan mengambil berat selepas ketiadaan kita. Ditawarkan bantuan- bantuan yang tak dijangka – membantu waris yang ditinggal, mendoakan selalu, mencari ruang agar warisan ilmu atau harta kita diperkembangkan agar pahala mengalir berterusan… Siapa tahu yang kita anggap buruk, boleh menjelma selepas kita pergi dan membantu sebagai talian hayat di alam sana

Siapa tahu… yang kita harap-harapkan mungkin sekadar memerhati dan membiarkan persahabatan itu terkubur bersama pusara yang akan hancur

Moga jadi seperti mentari. Bersinar dan tak memilih siapa untuk disinari. Sekali budi disemai, mungkin seribu bantuan akan hadir dari sumber yang tak disangka


“Dah Tawaf Semua Bazar, Jumpa Baju Warna Mint Tiba-Tiba Isteri Kata ‘Bang, Baby Blue Ni Cantik Juga’.” Lelaki Ini Kongsi Pesanan Buat Semua Suami. Memang Win!

Kebiasaannya bab membeli keperluan raya ini diletakkan di bahu kaum ibu. Kebanyakan mereka lah yang menentukan  warna, corak, trend untuk keluarga manakala kaum bapa hanya menurut sahaja. Selain malas memikirkan hal remeh sebegini, ia juga satu cara mengelak dari berlaku sengketa antara suami isteri andai idea masing-masing tidak diterima.

Beberapa hari lepas, saya baru berkesempatan nak cari baju raya. Rancangnya nak beli puasa pertama, tapi disebabkan ada beberapa perkara perlu nak diselesaikan, maka baru ini ada masa untuk mencari.

Bini dah kabor awal-awal, tahun ini tema kami mesti warna hijau mint. Jadi bersandarkan kepada kenyataan bini tadi, maka saya pun setkan dalam fikiran saya,

“Hijau mint! Hijau mint! Suka atau tidak, aku akan cari hijau mint!”

Maka, bila tiba sahaja di kedai pertama, dengan tak toleh kiri kanan, pantas saya bertanya.

“Pakcik, warna hijau mint ada?”

Tenang je pakcik yang baca surat khabar tu menggelengkan kepala. Saya pun tunjuk jari good sambil mahu berlalu pergi.

Dari jauh lagi saya dah perasan bini tengah usha satu baju warna pink belacan.

“Ibu, ibu, jom. Kat sini tak ada” bagitahu saya kepada bini sambil menghulurkan isyarat untuk bergerak ke kedai lain.

Dengan perlahan dia menuruti.

Berlalu ke kedai nombor dua pun, masih tiada baju yang saya cari. Hinggalah kami tiba di kedai yang ke berapa belas entah, akhirnya.

“Yeah! Baju ni saya mahukan kak. Gigih saya mencari baju warna ni. Jenis pulak tak ada pesak, memang saya suka” beritahu saya teruja kepada akak yang berniaga tersebut.

Yela, mana tak happy, kau dah tawaf semua bazar tu hampir satu pusingan penuh dan kau jumpa apa yang kau cari, mahu tak melompat kan.

Namun, secara tiba-tiba,

Kedengaran satu suara, sayup-sayup je menerjah gegendang telinga saya.

“Bang, baby blue ni cantik juga”

“Omg” gumam saya sambil menelan air liur. Ia seolah-olah sudah berada di dalam jangkaan saya sebenarnya.

“Bang, hijau mint ni susah juga cari design latest baju perempuannya”

“Habisss”perlahan je saya bercakap dalam hati.

“Kalau baby blue ni, padan sikit dengan design baju yang saya nak beli. Abang rasa macam mana?

Saya masih kaku di situ. Tidak bergerak.

“Atau abang rasa pink belacan tadi okay? Yang itu saya pernah jumpa dekat satu kedai area kota tinggi. Warna tu ada design yang saya minat”

Saya yang bergetar badan masih lagi memegang baju hijau mint tadi. Perlahan sahaja saya panggil akak tu semula,

“Kak, akak pegang dulu sat. Saya nak bermusyawarah dengan bini saya kejap” hulur saya sambil tersenyum.

Saya menarik bini ketepi. Kami mula berdiskusi dengan ilmiah. Agak lama juga kami berbincang sambil berdiri berhadapan dengan kedai tersebut.

Maka, selepas 10 minit perbincangan, disebabkan isteri berjaya meyakinkan saya untuk mencari di kedai-kedai yang dia dah listkan, maka kami pun berlalu pergi.

Sayang bini woi!

Kesimpulannya, kepada geng suami-suami yang nak beli baju melayu, silalah pastikan kalian membeli baju isteri terlebih dahulu.

Ya betul, warna akan menjadi keutamaan. Isteri boleh cakap semua warna yang terlintas di dalam pemikiran dia, akan tetapi di atas warna akan ada satu lagi faktor penentu sama ada baju itu dibeli atau tidak.

”Design”

Baju warna lawa tapi design tak menepati citatarasa dia pun, dia tak nak dah. Baju warnalah pastel elok macam mana sekalipun, kalau design dah tak ngam dengan jiwa dia pun, dia tak minat untuk membeli.

Dan minat dan mood ni saling berkait rapat. Percayalah, disebabkan baju yang dibeli tak seperti dia mahu, pagi raya tu akan sama je seperti hari-hari biasa. Berjaga-jaga!

Jadi, eloklah bagi dia beli dulu. Layan je. Raya ni setahun sekali kan.

Sayup-sayup kedengaran lagu raya Sepahtu mengiringi pemergian kami,

“Pakat pilih kain apa, kain satin sutera, cantik juga kain rayon, tidak kurang kain chiffon”

Puih. Perlilah tuh!


Ada Anak Kecil Atau Tak Berapa Sihat. Ni Caranya Mak-mak Nak Solat Tarawih Sendirian Di Rumah. Senang Je, Pasti Boleh!

Solat tarawih andai dapat ditunaikan secara berjemaah di masjid tentu lebih seronok dirasakan, tambahan pula ketika mendengar bacaan ayat-ayat suci daripada imam yang cukup merdu kedengarannya. Cukup menenangkan dan menyentuh hati. Kalau boleh setiap hari kita mahu berjemaah bersama-sama di masjid bagi mengimarahkan lagi amalan di bulan Ramadan ini.

Namun, jika ada halangan seperti kurang sihat atau anak masih kecil usahlah kecewa andai tidak dapat menghadirkan diri untuk solat berjemaah di masjid. Hakikatnya, solat tarawih ini boleh dilakukan secara bersendirian di rumah dengan bacaan-bacaan tertentu yang mudah untuk dilaksanakan.

Hal yang sama juga telah dilakukan oleh Puan Yatie Eimra ketika mengandungkan anaknya dahulu dan cara untuk menunaikan ibadah ini telah dikongsikan olehnya untuk manfaat bersama.

SOLAT TARAWIH SECARA SENDIRIAN

Mak-mak yang ada anak kecil atau yang tak berapa sihat dan tak dapat nak ke surau ataumasjid, bolehlah ikut cara solat tarawih yang mudah ni. Saya ambil ni dari buku solat-solat sunat kepunyaan mak saya. Cara solat tarawih ini memang ringkas dan sangat mudah nak buat (tasbih & selawat hanyalah sunat).

Seingat saya, sejak dari zaman sekolah lagi mak saya suruh ikut cara tarawih dalam buku ni bila tak ke surau. Almaklum lah, arwah ayah dah takde sejak kecil, adik-beradik yang ada kat rumah pun perempuan je. Bila 2-3 orang datang bulan serentak, dah tak dapat nak pergi surau. So belajarlah buat solat tarawih sendiri kat rumah masa tu.. Even masa mengandungkan Fydh dulu pun, alhamdulillah saya dapat buat solat tarawih setiap hari. Tertinggal sehari jer sebab dah bersalin.

Bukan setakat mak-mak, anak-anak remaja yang baru nak belajar-belajar solat tarawih pun boleh buat cara ni kalau tak berkesempatan ke surau/masjid. Mak-mak jangan jadikan alasan tak dapat pergi surau/masjid tak boleh buat tarawih.. Ramadan setahun sekali jer, jomlah kita tambahkan amalan.

NIAT SOLAT TARAWIH (SENDIRIAN)

اُصَلِّيْ سُنَّةَ التَّرَاوِيْحِ رَكْعَتَيْنِ لِلَّهِ تَعَالَي

Usolli sunnatat tarawihi rak‘ataini lillahi ta’ala

Sahaja aku solat sunat tarawih dua rakaat kerana Allah Ta’ala

DIRIKAN SOLAT TARAWIH 2 RAKAAT

SAMBUNG SOLAT TARAWIH 2 RAKAAT LAGI ( rakaat ke-3 & 4)

a) Rakaat pertama – Alfatihah dan surah pilihan
Rakaat kedua – Alfatihah dan surah pilihan

b) Bacaan doa pendek setelah salam*

SAMBUNG SOLAT TARAWIH 2 RAKAAT LAGI (rakaat ke-5 & 6)

SAMBUNG SOLAT TARAWIH 2 RAKAAT LAGI (rakaat ke-7 & 8 )

a) Rakaat pertama – Alfatihah & surah pilihan
Rakaat kedua – Alfatihah & surah pilihan

b) Bacaan doa pendek setelah salam*

Ekstra Tip :
?disebabkan solat tarawih ini dilakukan secara sendirian, lebih mudah jika baca surah Al-Ikhlas pada setiap rakaat ke-2 supaya tak mudah keliru/lupa bilangan rakaat.

?doa pendek juga merupakan amalan sunnah sahaja sebagai waktu berhenti/selingan (maksud tarawih adalah beristirehat — berhenti seketika supaya solat tarawih dapat dilakukan dalam keadaan yang tenang dan bukannya tergesa-gesa)

?sangat disarankan baca doa pendek ini kerana mengandungi doa ‘afuw di dalamnya. Sebaik-baiknya doa ‘afuw di dalam doa diulang sebanyak 3x.

اَللَّهُمَّ إِنَّكَ عَفُوٌّ تُحِبُّ الْعَفْوَ فَاعْفُ عَنِّى

Allahuma innaka ‘afuwwun tuhibbul ‘afwa fa’fu anni

DIRIKAN SOLAT WITIR

a) Niat solat witir 2 rakaat:

اُصَلِّيْ سُنَّةَ الْوِتْرِ رَكْعَتَيْنِ لِلَّهِ تَعَالَي

Usolli sunnatal witri rak’ataini lillahi ta’ala

Sahaja aku solat sunat witir dua rakaat kerana Allah Ta’ala

b) Niat solat witir 1 rakaat:

اُصَلِّيْ سُنَّةَ الْوِتْرِ رَكْعَةً لِلَّهِ تَعَالَي

Usolli sunnatal witri rak’atan lillahi ta’ala

Sahaja aku solat sunat witir satu rakaat kerana Allah Ta’ala

⭐Bemula malam 16 Ramadhan, disunatkan membaca Doa Qunut ketika i’tidal (bangun dari ruku’) semasa rakaat terakhir witir.


‘Kalau Sebelum Kahwin Korang Rasa Dah Cukup Kenal Perangai Pasangan, Silap Besar.’ – Puteri Sarah

Alam rumahtangga, memang banyak dugaannya. Tiada siapa yang dapat terlepas dari dugaan ini. Kadang kala dari masalah kecil boleh jadi besar jika cara menanganinya tidak dipersetujui oleh kedua-dua pihak.

Seperti yang tular mengenai dugaan yang kini sedang menimpa pelakon cantik, Puteri Sarah dan suaminya, Syamsul Yusof apabila dikatakan hadir orang ketiga dalam istana yang di bina.

Terbaharu di Instagram Stroies milik Puteri Sarah telah dikongsikan satu artikel mengenai kisah rumah tangga.

Katanya perkongsian ini telah diberikan kepadanya oleh seorang netizen.

“Ni kisah hidup orang lain, not me tapi no 4 tu sangat betul. Get readylah ya.”

Setelah melihat apa yang terdapat dalam artikel tersebut, yang dinyatakan dalam point nombor 4 adalah :-

Suami sebelum kahwin berbeza dengan lepas kahwin. Kalau sebelum kahwin korang rasa dah cukup kenal perangai pasangan, silap besar.

Dalam pada itu, pemilik nama Puteri Sarah Liyana Megat Kamaruddin turut menekankan beberapa pint yang disetujui dari artikel tersebut antaranya adalah :

1. Isteri kena bekerja supaya bila jadi macam ini kita tak terkontang-kanting. Kita masih ada kewangan sendiri.
2. Ketahui hak anda sebagai seorang isteri dan cari cara pertahankan hak itu.
3. Hiduplah untuk diri sendiri. Hidup ini singkat je jadi buatlah semua benda yang boleh bahagiakan diri dengan bebas tanpa rasa terikat.
4. Jangan jadi terlalu baik sampai orang pijak kepala. Ada masa kau kena pejam mata dan tegas je dalam sesuatu.

Bagaimanapun ini adalah pendangan serta mungkin dari pengalaman Puteri Sarah sendiri mengenai alam rumahtangga yang dialami olehnya. Dan Sarah mempunyai sebab untuk mengukuhkan point tersebut.

Apa-apapun, dalam rumah tangga haruslah ada tolak ansur dan capai kata sepakat untuk menyelesaikan sesuatu permasalahan yang timbul.

Puteri Sarah dan kedua anaknya iaitu Syaikhul Islam dan Sumayyah baru saja pulang dari bercuti di Tokyo, Jepun.

[MESTI BACA]


Setelah 12 Tahun Berkahwin,  Lelaki Ini Kongsi Kisah Percintaannya.  Cukup Terinspirasi!

Setiap antara kita pasti ada kisah tersendiri saat bercinta dengan seseorang yang kini telah pun bergelar suami atau isteri.

Mungkin kerana terlalu lama usia peprkahwinan,  hingga ada yang terlupa bagaimana dan di mana kali pertama bertemu.

Jadi cuba imbas kembali,  pahit manis musim percintaan tersebut agar kebahagiaan berumah tangga terus mekar sebagaimana di awal perkahwinan.

Ikuti kisah percintaan Jarr Nadjmuddean ini yang boleh membuatkan kita terinspirasi.

Bagai langit dan bumi

Dulu masa aku nak kahwin, isteri aku terima aku sehelai sepinggang. Masa tu aku mana kerja tetap. Isteri aku pula pegawai bank. Macam langit dengan bumi. Hidup dia dikalangan manusia-manusia korporat. Aku pula masa tu hidup dikalangan rebel. Muzik adalah hidup. Gitar pula makwe yang setia. Masa aku kenal isteri aku, handphone aku baru lepas kena curi.

Dia bagi aku pakai phone dia, dia call aku pakai phone rumah. Mak bapak dia marah bukan main sebab dia serah gitu je phone dia kat aku. Yelah, dia pun bukan dari keluarga yang senang. Mestilah mak bapak dia risau kalau anak dorang kena tipu dengan mamat serabai macam aku.

Kami berhubung jarak jauh sebab masa tu aku kerja di Melaka. Kerja main-main. Tapi sejak aku kenal dia, dia ajar aku kenal apa itu tanggungjawab. Dia terus kerja dan naikkan karier. Aku? Aku masih terkial-kial mencari kerja tetap. Dalam kesibukkan, dia bersengkang mata buatkan resume untuk aku. Hulur dekat orang itu, orang ini. Minta tolong kenalan. Sampai aku terfikir kenapa dia ni baik sangat sampai tolong aku macam ni sekali.

Aku dapat kerja tetap yang pertama hasil usaha dia. Tuhan permudahkan temuduga. Kami ikat perut sebab nak kumpul duit untuk kahwin. Pergi kerja dia tunggu aku dekat bus stop. Aku naik bas dari Taman Ehsan berhenti depan bus stop tokong Jinjang Utara. Awal pagi dia tunggu aku nak hantar pergi kerja. Dia ajar aku bawa kereta. Ambil lesen.

Begitulah hari-hari selama setahun. Bila tengahari lunch hour, dia ambil aku kami bungkus nasi bungkus satu makan dua orang. Kadang-kadang dia buatkan nasi goreng dengan telur dadar buat bekal kami berdua.

Balik kerja petang dia akan hantar aku balik Taman Ehsan. Dan pagi esoknya dia akan call dan kejutkan aku bangun bersiap untuk pergi kerja. Bukan main sabar dia dengan aku. Tak pernah merungut.

Nekad

Satu hari aku cakap dekat dia aku nak ambil dia jadi isteri, aku pergi kedai emas beli cincin untuk merisik. Ye, aku pergi pakai jeans koyak dengan t-shirt rock bawa cincin merisik naik teksi pergi rumah keluarga dia. Kenapa aku tak pergi dengan keluarga aku? Adalah ceritanya kenapa.

Dekat rumah dia, aku mengadap semua keluarga dia. Aku cakap terus-terang aku nak ambil dia jadi isteri aku. Aku tahu pada awal hubungan, parents dia tak setuju sebab aku kerja tak tentu. Aku faham hal tu. Dan aku redha je kalau hubungan tu tak jadi. Tapi kau tahu apa yang terjadi? Dia perjuangkan cinta dia yang dia nak kahwin dengan aku. Atas sebab dia percaya yang aku akan berjaya satu hari nanti.

Sama macam parents aku juga yang pada mulanya tak setuju aku nak kahwin dengan dia sebab aku tak bekerja tetap dan kaki enjoy. Parents aku lagi keras, hari aku nak kahwin baru depa sampai. Aku pujuk parents aku lama juga hal nak kahwin ni. Sehari sebelum kahwin aku call lagi minta depa datang bagi restu. Akhirnya depa mengalah.

Bukan senang nak menang hati orang tua bila kau buat keputusan besar macam ni. Aku pertahankan cinta aku dekat isteri aku sebab aku tengok dia tak pernah jemu bantu aku dan terima aku seadanya masa mula-mula kenal. Mana aku nak cari seorang eksekutif bank masa tahun 2003 yang sanggup keluar lunch dekat Tasik Titiwangsa makan nasi bungkus kongsi berdua? Lauk ayam sambal dengan telur dadar sahaja. Mana aku nak cari perempuan yang sanggup terima aku yang takde wawasan masa tu sampai ada halatuju macam sekarang?

Aku takde apa-apa bhai. Duit jauh sekali, handsome pun sikit je. Itu jelah modal yang aku ada. Selain dari itu, aku doa dan usaha.

Alhamdulillah lepas 12 tahun, macam nilah kami sekarang. Bila diingat balik, kelakar pun ada, sedih pun ada. Tapi kalau takde adventure, tak hindustan lah kisah percintaan aku.

Korang punya kisah cinta macam mana?

sumber : Jarr Nadjmuddean


Cantiknya Ruang Buat Minuman! Lebih Kemas Dan Tersusun, Nak Buat Air Pun Mudah Dan Cepat!

Mencantikkan rumah bukan sahaja merangkumi ruang  tamu dan dapur serta bilik tidur tetapi merangkumi pelbagai sudut di rumah. Setiang ruang dijika dihias dengan kemas pasti menarik dipadang mata.

Begitu juga ruang membuat minuman atau stesen coffee! Tentunya penggemar kopi memerlukan ruang ini. Mudah nak capai, bila hendak membancuh air. Semua diletakkan dalam satu tempat dengan sistematik.

Tak ada idea tapi bercadang nak buat, ayuh ikuti cara puan Hani Mynis cara susun atur ruang membuat minuman.

Ikuti perkongsian ini.

Membuat air tidak semestinya memerlukan set up yang mahal-mahal atau canggih. Kadang-kadang hanya dengan penggunaan bakul atau dulang sahaja mampu merumahkan perkakas membuat air sekali gus menjadikan ruang lebih kemas!

Dalam post ini Hani beri cadangan untuk beberapa cara menjadikan stesen membuat air lebih kemas. Mana yang boleh di guna pakai di rumah silakan guna ya

1. Sediakan satu stesen di bahagian dapur (samada basah atau kering, kebiasaanya jika yg ada dapur kering akan mengadakan stesen ini di bhgn dapur kering).

2. Pastikan stesen yang dipilih berdekatan dengan power plug untuk penapis air, jug elektrik atau mesin kopi.

3. Tempatkan semua keperluan membuat air di stesen ini. Contohnya
-Mesin penapis air
-Mesin membuat kopi
– Jug elektrik / kettle
-Bahan membuat air seperti kopi, gula, teh dll
– Boleh juga tempatkan susu dan botol susu anak di stesen ini.
– Cawan, mug, gelas dan lain-lain perkakas untuk membuat air.

Tips
-Gunakan penyusun atur jika perlu untuk ruang yang lebih kemas.
– Pilih bekas penstoran untuk bahan seperti kopi, gula, teh yang sepadan. Sepadan tak semestinya seragam ya ini ikut preference individu
– Label, sngt memberi perbezaan yang ketara. Selain dr memudahkan juga dapat memberi kesan visual yg menarik.

Beberapa penyusun atur yg boleh diletakkan disini ialah
-Penyusun atur cawan, mug dan gelas
-Penyusun atur untuk pod kapsul mesin kopi
-Penyusun atur untuk uncang teh

Hani kongsikan beberapa penyusun atur / bekas penstoran yang boleh didapati di Shopee sebagai rujukan.

Inspirasi!

Melihat kepada bahagian komen, rata-rata inspirasi dengan idea ruangan membuat air. Ada yang telah berjaya mewujudkan ruang penyediaan minuman.

Semoga bermanfaat


Usaha Keras Isteri, Suami Akhirnya Jumpa Ibu Lepas Berpisah 28 Tahun

Hati mana yang tidak meronta ingin mengetahui siapa ibu kandung apabila menyedari diri adalah anak angkat. Biarpun, diri dijaga baik oleh keluarga angkat, namun diri tetap ingin bertemu keluarga kandung.

KERJA KERAS ISTERI AKHIRNYA SUAMI BERTEMU IBU KANDUNG

Siapa sangka pencarian di sebuah group di facebook, tidak sampai 24 jam pencarian berakhir apabila ada individu di sosial media berkongsi maklumat tentang ibu mertuanya.

Shafiqa, yang  berusaha keras membantu suami mencari ibu kandungnya dengan memuat naik maklumat penting ke laman Facebook.

UNDANG SEBAK WARGAMAYA

Rata-rata netizen turut sebak sebaik sahaja melihat video berkenaan bahawa suaminya berjaya berjumpa dengan ibu kandungnya. Bahkan, ada juga segelintir netizen memberitahu bahawa mereka turut mempunyai nasib yang sama sepertinya dan berharap suatu masa nanti mereka akan menemui keluarga kandung juga.


“Hantar & Jemput Anak Sekolah, Bantu Isteri Di Butik.” Hisyam Hamid Manfaatkan Masa Bersama Keluarga Selepas 13 Bulan ‘Terpisah’

Hati mana yang tak teringat, jiwa mana yang tak rindu pada keluarga tersayang. Apatah lagi lebih 13 bulan ‘terpisah’ dek panemik COVID -19. Dirinya yang terikat dengan komitmen kerja seni di Malaysia, manakala isteri dan anak-anak di Singapura.

Namun, keluarga ini akhirnya bersatu kembali.  Malah terpancar keceriaan dan keterujaan di wajah aktor kacak Hisyam Hamid.

Pelakon drama Rahsia Hati Perempuan ini juga turut  memuat naik perkongsian aktivitinya bersama keluarga di laman Instagram rasminya.

Apa yang lebih  manis lagi, dia berpeluang meraikan ulang tahun perkahwinan ke 15 dengan isteri tercinta, Melrose Hanafi pada 2 september yang lalu.

“Bagaimanapun saya hanya dapat bertemu isteri dan anak anak hanya pada 10 0gos lalu selepas menjalani kuarantin selama dua minggu di sebuah hotel.

“Dapat melepas rindu akhirnya yang tak terbendung selama ini. Bayangkan kerana situasi tak terduga ini, saya juga buat kali pertama sambut Ramadan dan Syawal tanpa mereka.

“Selain dapat menghabiskan masa dengan mereka, saya paling takjub dapat meraikan sambutan ulang tahun perkahwinan dengan isteri dalam sebuah sesi makan berdua di sebuah restoran. Moga perkahwinan kami akan kekal sampai syurga,” katanya.

Malah, aktor yang mula mencipta nama menerusi drama Ariana Rose juga berkata, dia cuba memanfaatkan kesempatan yang ada itu sebaik mungkin.

“Selepas setahun lebih tak bersama keluarga, jadi saya cuba penuhi masa yang ada dengan mereka. Setiap hari ada saja aktiviti dilakukan bersama. Saya juga cuba selit masa berjumpa rakan taulan.

“Rutin harian saya kini selepas bangun Subuh, hantar anak (Nurish Syameliah dan Hayden) ke sekolah. Selepas itu, saya bakar kalori dengan berjoging. Tengah hari macam itu, jemput semula anak dari sekolah.

“Kalau ada masa juga, saya akan bantu isteri menguruskan jualan barangannya di butik. Malah saya juga tolong isteri buat sesi siaran langsung di media sosial untuk mempromosikan barangan dijual. Khidmat penghantaran barangan jualan pun sesekali saya buat,” katanya.

Ditanya mengenai kerjaya seninya di Malaysia, Akui Hisyam lagi kini dia menantikan isyarat daripada stesen TV3 dan produksi drama Cukup Derita Itu yang terhenti kerja penggambaran kerana sekatan pergerakan penuh Jun lalu.

Drama arahan Along Kamaludin itu hanya sempat disiarkan hingga episod 20. Baki penggambaran untuk episod 21 hingga 40 belum bermula lagi hingga kini.

“Kalau sudah dapat pengesahan untuk memulakan penggambaran kembali, barulah saya balik ke Malaysia,” katanya.

Sumber: Hisyam Hamid


Umur Dah 51, Bacaan Kolesterol ‘Cantik’, Rupanya Ini 10 Amalan Yang Selalu Buat. Patutlah Badan ‘Fit’ Dan Cergas.

Menjaga kesihatan amat penting bagi semua  orang. Ia membantu mengelak serangan pelbagai penyakit termasuk darah tinggi, kencing manis dan serangan jantung.

Namun untuk kekal sihat bukan suatu yang mudah. Ia mempunyai kaitan dengan cara hidup.

Sebagaimana perkongsian Dr Mazliana Mazlan. Boleh jadi panduan untuk kekal sihay.

Bacaan kolesterol baik hanya 1.18

Jarang-jarang sekali saya jumpa keputusan darah kolesterol pesakit cantik macam ni.

Beliau tiada apa-apa masalah kesihatan, tidak mengambil apa-apa ubatan. Saya kira, mungkin hanya akan jumpa 1 dalam 50 orang saja tahap kolesterol cemerlang begini.

Bila pesakit dah ada depan mata, saya cubalah kutip apa yang patut dari beliau.

Umur dah 51 tahun, tapi nampak macam 40-an saja usianya. Badan yang fit, cergas dan awet muda lagi.

Saya kongsikan di sini 10 perkara yang beliau kongsi dengan saya.

1. Puasa Isnin dan Khamis tak pernah tinggal, puasa-puasa sunat lain juga beliau amalkan.

2. Nasi hanya makan 1 kali sehari, cukup untuk isi perut yang lapar, bukan untuk mengenyangkan.

3. Makan bila lapar, bukan makan bila ada makanan. Berhenti sebelum perut rasa kenyang.

4. Makanan favourite adalah ulam-ulaman, sejak kecil diajar makan ulam oleh ibu ayahnya.

5. Kopi, teh dan milo tak pernah ambil sejak usia muda remaja. Beliau tahu ada kopi dan teh yang baik, tapi beliau tak minat. Katanya, kopi 3 in 1 betul-betul rosakkan badan.

6. Jarang sangat ambil air manis. Seminggu sekali pun susah.

7. Sentiasa ada buah-buahan di rumah walau 1 biji. Bila lapar, cari buah dan bukan biskut.

8. Setiap tahun beliau wajibkan diri buat ujian darah untuk lihat tahap kesihatan diri. Bila ada keputusan yang tidak cantik, beliau usaha belajar dan cari ilmu untuk kawal dengan pemakanan.

9. Beliau tak percaya langsung dengan iklan makanan dan minuman yang ada di TV, sebab kebanyakannya adalah makanan tinggi gula. Banyak mata telah dikaburi.

10. Buat sesuatu, sentiasa fikir kebaikan dan keburukan. Apa kita nak makan dan minum, fikir dulu samada ia baik atau buruk untuk tubuh badan kita.

Ini gaya ayah-ayah yang nasihatkan anak. Saya belum mampu buat sepenuhnya apa yang beliau berjaya buat sejak usia muda.

Seawal beliau masuk ke bilik, saya siap tanya lagi, “Encik makan ubat kolesterol ke?” Sebab cantik sangat kolesterol beliau, sangsi pula saya kot ada ambil ubat kolesterol dari farmasi.

Rupa-rupanya, ada cerita menarik tentang gaya pemakanan beliau yang perlu kita contohi.


“Lara Ada Geng Main Masak-Masak & Mekap.” Scha Selamat Bersalin, Timang Anak Perempuan!

Pelakon dan pengacara popular, Scha Alyahya selamat bersalin anak perempuan, jam 9.15 pagi tadi. Berita gembira tersebut dimuat naik dalam laman instagram pasangan ini.

“Alhamdulillah, saya sekarang sudah menjadi bapa kepada dua cahaya mata. Proses bersalin Scha juga dipermudahkan. Scha dan bayi kami dalam keadaan baik,” Ujar Awal dalam perkongsiannya beraama Harian Metro.

Awal juga melahirkan rasa syukur apabila impian mendapatkan cahaya mata kedua dimakbulkan selepas menanti hampir enam tahun selepas kelahiran anak sulung mereka, Lara Alana.

Sementara itu. dalam laman ins,pasangan ini turut berkongsi berita tersebut.

بِسْمِ اللَّهِ الرَّحْمَنِ الرَّحِيم

Kami sekelurga memanjatkan syukur kehadarat Allah SWT diatas kelahiran cahaya mata kedua kami pada hari ini, Jumaat 12 February 2021 bersamaan 30 Jamadilakhir 1442H.

Bayi perempuan seberat 3.2kg selamat dilahirkan tepat jam 9.15 minit pagi di Prince Court Medical Center, Kuala Lumpur.

Kedua dua bayi dan Mommy berada dalam keadaan baik dan masih berehat buat masa ini. Kami juga memohon maaf kerana tidak dapat menerima pelawat disebabkan SOP yang ditetapkan.

Kami bersyukur diatas amanat ini, dan berterima kasih diatas doa serta sokongan yang diberikan kepada Scha, Awal & Lara sekeluarga.

Kami dijangka pulang ke rumah dalam masa beberapa hari, dan Inshallah, kami akan berkongsi perkhabaran gembira ini dengan anda semua kelak.

Stay safe, and welcome to the world Baby L.

#schawaljr


“Comelnya Dia Cakap Acehh” Bagusnya Aisyah Hijanah Ajar Anak Sentuhan Selamat & Tak Selamat Untuk Keselamatan Diri

Membesarkan anak di zaman moden masa kini banyak cabarannya termasuk bab keselamatan anak.

Terlalu banyak berita yang kita dengar melibatkan keselamatan anak seperti penculikan dan gangguan seksual. Sebagai ibu bapa sudah tentu rasa bimbang sentiasa menghantui diri memikirkan keselamatan anak-anak.

Usahawan butik muslimah, Aisyah Hijanah berkongsi satu video gelagat anak sulungnya, Khadeejah yang diajar tentang cara untuk mempertahankan diri sekiranya ada orang asing cuba menyentuh bahagian sulitnya.

Menurut ibu kepada sepasang cahaya mata ini disebabkan situasi zaman sekarang yang banyak mendedahkan kanak-kanak kepada pelbagai risiko penjenayah seperti penculikan maka wajib ibu bapa untuk melatih anak-anak untuk tahu bercakap “TIDAK” dan pertahanan diri pada situasi yang bahaya.

“Kita kena ajar mana bahagian sulit anak, mana yang boleh pegang dan tak boleh pegang dan siapa orang yang dibenarkan pegang mana-mana bahagian sensitif di tubuh anak.”

Since sekarang ni musim orang culik budak, that’s why kita kena train kids to be stern saying “NO” & self defense. Ajar mana private part, mana yang boleh pegang & tak boleh pegang

Walaupun anak masih kecil, ibu bapa kena sentiasa ingatkan dan bercakap tegas dengan anak supaya mereka faham sentuhan selamat dan tidak selamat itu perkara yang serius supaya mereka sentiasa berhati-hati sampailah mereka dewasa.

Eventhough pak cik atau family sekalipun, they have to know which part is sensitive. Bukan semua part boleh di sentuh. Ajar anak tegas daripada kecik supaya bila besar tak mudah orang boleh sentuh dia

Bagaimanapun gelagat Khadeejah yang memberikan jawapan “acehh” (terima kasih) apabila Aisyah bertanyakan soalan jika ada orang nak pegang bahagian sulitnya menarik perhatian wargamaya yang menonton video tersebut.

Lumrah gelagat kanak-kanak yang suka bermain dalam semua hal, jawapan Khadeejah sememangnya membuatkan ramai terhibur.

Bagaimanapun walau kelihatan seperti tidak faham dan ‘main-main’ tetapi jangan memandang remeh pada apa yang diajari oleh ibunya dan kesan jangka masa panjang pada si kecil.

Mengikut pakar perkembangan kanak-kanak, biasanya kanak-kanak mudah menyerap apa sahaja yang selalu diajar dan diperhatikan walaupun secara semula jadi mereka gemar bermain.

Maka menjadi kewajipan ibu bapa untuk sentiasa berpesan dan mengajar anak tentang kepentingan menjaga keselamatan diri sejak mereka kecil lagi.

Sumber: Aisyah Hijanah


DIY Tempat Letak Simpan Baju Hujan & Pemegang Minuman Atas Motosikal, Guna Barang Murah Aje. Kreatif!

Buat mereka yang menggunakan kenderaan motosikal sebagai pengangkutan utama ini idea menarik boleh cuba.

Ikuti cara menggunakan drink holder dan ruang simpanab baju hujan hanya di atas motosikal.

Mudah dan selesa jika nak guna bila perlu.

Lagi perkongsian dari saya, untuk abang rider yang menggunakan motorsikal berulang ke tempat kerja hari2 mesti kena redah cuaca, pada tu dahaga pula.. Sebab saya berulang 100% motor 40 minit hari2 elak jammed. Detail refer gambar satu persatu

1.Drink Holder

– Beli dari mr.diy

– Ikat guna cable tie

2.Tempat Simpan Baju Hujan

– Paip PVC putih saiz 82mm saya beli 1kaki balik alter ikut panjang mana saiz baju hujan digulung

– Cap penutup 2unit

– Tebuk juga di cap dan paip bagi senang buka tutup, tekanan udara di dalam akan buat sukar dibuka

3.Penyangkut seat

– Beli dari mr.diy tali getah yg ada penyangkut tu, balik potong semula, asalnya panjang

Rujuk gambar untuk cara pasang

Sumber:Suebrie Msy via Kelab Kaki D.I.Y


Bila Anak Gagal Atau Berjaya, Ini Cara Bimbing Apabila Hadapi Dua Situasi Ini.

Sudah tentu anak yang berjaya akan menjadi kebanggaan keluarga. Kata-kata pujian diberikan kepada anak yang menunjukkan prestasi yang cemerlang ini. Namun, bagi anak yang sebaliknya, ada ibu bapa yang akan memarahi sehingga ada segelintir mengeluarkan kata-kata kesat yang membunuh semangat anak itu.

Wahai ibu ayah, setiap anak-anak itu, ada kelebihan dan kekurangan dalam dirinya. Usah patahkan semangat anak-anak.

Jika anak-anak itu berjaya, ucapkan kata-kata yang membuatkan dirinya menghargai kejayaan yang diperolehinya. Begitu juga dengan kegagalan, berikan kata-kata semangat untuk dirinya kembali berjaya dan berusaha tanpa jemu.

Didik anak-anak erti kejayaan.

1. Apabila mereka dapat markah ‘A’ kita mesti ucap tahniah. Bagi hadiah kecil sebagai galakan. Impaknya, dia akan cipta lebih banyak kejayaan.

Kalau anak baru pandai sebut huruf ba. Kita sorak dan buat mereka rasa seronok. Mereka berjaya tolong letak pinggan dalam sinki, ucapkan terima kasih.

“You are brave.”
“You are capable.”
“You are better than before!”
“Aaron dah sama tinggi dengan meja makan.”

Bagi mereka ‘feel’ rasa bahagia apabila buat kebaikan dan rasa dihargai.

2. Apabila anak gagal. Bimbing dia cara berdepan dengan kegagalan. Ungkapkan kata-kata yang boleh positifkan dirinya semula.

Bagi mereka kata semangat yang buatkan dia berazam untuk bangkit semula.

“You can learn from mistakes. I did mine too before.”

“I’m ready to listen, ada masalah?”

Usah dihentam dengan kata-kata menyakitkan. Ingat, ia proses membentuk identiti anak. Nak bina bandar Rome tak ambik masa sehari tau!

3. Ucapan tahniah, terima kasih dan tunjukkan penghargaan adalah salah satu resipi mahal dalam pembesaran anak-anak.

Tak perlu terlalu keras dengan mereka seolah diri kita lebih hebat dan tak pernah gagal sewaktu kecil dulu.

4. Bina jatidiri anak-anak. Jangan masa mereka cemerlang je kita ambik kredit. Tapi masa mereka jatuh kita salahkan orang lain. Lebih teruk, kita tambah pula penderitaan mereka. Emosi dan mentally.

5. Orang berjaya ialah orang yang banyak belajar dari kegagalan dan bangkit darinya. Tak semua orang yang dapat bangun semula selepas ditimpa musibah pada diri mereka.

Orang berjaya, kekal sukses kerana dalam diri mereka ada ‘strong will’ yang tidak ada pada semua orang. Sifat ini yang kita nak didik dalam diri anak-anak. Jadi seorang fighter! Never give up hadap cabaran hidup.

“I’m proud with your success!”
“Be an example to your brothers.”
“One day you will become a great person.”

Semoga kita semua berjaya mendidik anak-anak jadi insan mulia. Doakan kami juga ya, agar dapat jadi ayah ibu yang dikagumi dan disayangi anak-anak.

Saya pun baru nak belajar erti kejayaan.


“Kalau Mampu Ambillah Setiap Hari.” Pakar Otak Ini Jelaskan Sebab Kena Makan Nanas Untuk Kekal Sihat

Nanas sinonim dengan rasa masamnya sehingga ramai yang tidak menggemarinya. Namun begitu, tidak ramai yang tahu tentang nilai khasiat superb buah nanas ni. Nanas merupakan buah yang sering kita temui di pasar. Malah mudah didapati di semua tempat pada harga yang berpatutan.

Melalui perkongsian  Pakar Otak, Dr Rizal Abu Bakar, menjelaskan sebab kenapa harus setiap ahli keluarga menggemari buah nanas. Ikuti penjelasannya.

Persediaan untuk makan malam – Nenas. Balik rumah tengok CikPuan isteri sudah beli nenas. Macam tahu tahu sahaja.

Nenas adalah superfood. Penting untuk hanpir keseluruhan tubuh. Kalau mampu ambillah setiap hari.

Nenas sarat dengan vitamin C. Vitamin penting untuk hapuskan lendir, kahak dan legakan sinus. Ini berdasarkan kajian di University of Maryland Medical Centre.

Vitamin yang cantikkan kulit.

Yang menarik tentang nenas ialah ia ada bromelain. Nutrisi yang hilangkan keradangan, kecilkan tumor serta redakan osteoarthritis.

Bromelain juga disebut antara bahan turunkan berat badan.

Menurut Experimental Neurology Bromelain boleh menghalang berlakunya alzheimer. Kalau kita mahu elak dari jadi pelupa, berjinak jinaklah dengan nenas.

Antara nutrisi lain ialah manganese. Penting untuk otak. Manganese bekalkan tenaga pada sel otak. Bertindak seperti power bank.

Vitamin anti stress

Seperkara yang saya suka tentang nenas ialah jumlah besar thiamin di dalamnya. Tugasnya tukarkan karbo, lemak dan protein kepada energi untuk tubuh. Ia juga disebut sebagai vitamin anti stress.

Petang petang balik kerja apa kata ambil sepotong nenas. Lepas makan baharulah pandu pulang. Pasti mood lebih baik.

Saya suka ambil terus. Sekali dengan empulurnya. Banyak mineral dan nutrisi di situ.

Apa kata cuba hari ini? Boleh boleh?


Ada Ketulan Besar Di Perut & Bila Ditekan Sakit, Disangka Angin Rupanya Cyst. Ibu Ni Kongsikan Deritanya!

Bila menyentuh tentang pengalaman derita mengidap penyakit tertentu atau pernah menjalani sebarang rawatan kesihatan dan kini disahkan sihat, tentu kita terpanggil untuk berkongsi info dengan  orang lain tentang hal itu.

Tujuannya hanya satu, agar dapat memberi iktibar dan manfaat kepada orang lain dan dalam masa yang sama menyuntik inspirasi kepada yang sedang alami masalah yang sama untuk kembali sihat.

Hal yang sama juga telah dilakukan oleh Puan Sarina Mohd Som dan ini perkongsiannya.

Saya tidak pernah kena senggugut sebelum ni. Setiap bulan, keadaan normal tanpa sebarang kesakitan. Cuma pada pertengahan 2017, keadaan menjadi berbeza. Saya mula rasai kesakitannya ditambah dengan aliran keluar yang heavy. Kesakitan skala 8-10 membuatkan saya tidak boleh berjalan, jalan terbongkok-bongkok sambil peluk perut, terbaring, cirit birit, pucat, sakit perut memulas dan sakit pinggang. Saya tidak boleh buat apa-apa kerja langsung. Paling ngeri jika kesakitan itu datang ketika saya berada di pejabat.

Bayangkan..

Ketika itu saya mula rasa cuak, suami, anak dan beberapa orang rakan nasihatkan saya agar jumpa Dr. Bukan saya tidak terfikir, tetapi rasa takut dan tidak mahu tahu apakah yang terjadi membuatkan saya bertahan dan bertahan.

Sehinggalah pada Ramadan lalu saya merasai benda pelik dalam perut. Ketika berbaring, saya dapat rasakan satu ketulan besar keras. Bila ditekan, terasa senak. Jantung terus berdebar, terus tak lalu makan. Saya fikir ia hanya angin, saya cuba menafikan apa yang saya sedang fikirkan. Saya pergi berurut, namun jawapannya seperti mana yang saya jangka, dan inilah menjadi titik tolak saya terpaksa ke klinik buat pertama kalinya. Ditemani kawan baik, Irahazla Alzahari saya bertemu Dr Fatin Ilyani  Klinik AJWA. Hasil ultra sound dan scan, benar ia adalah cyst.

Bayangkan, dalam beberapa hari lagi nak sambut hari raya, saya ketahui jawapan ini. Mood saya ke laut, hanya menyediakan pakaian untuk anak-anak sahaja. Kebiasaan membuat kuih raya seperti tahun-tahun sebelumnya pun terpaksa dilupakan. Kurang selera makan dan kebimbangan mempengaruhi saya. Berat turun mendadak kerana takut dan risau.

Seminggu selepas raya, saya rujuk kes ke Klinik Pakar O&G Hospital Shah Alam. Sebulan selepas itu, mendapat temujanji dan membuat beberapa ujian darah dan pap smear. Inilah antara ujian yang paling saya takuti dan geruni.

Alhamdulillah 3 minggu selepas itu, saya mendapat jawapannya. Alhamdulillah, keputusannya membuatkan saya menangis gembira dan bersyukur pada yang Esa.

Jika tanya bagaimana keadaan saya? Mengikut perkiraan Dr, seperti wanita hamil 15 minggu. Tak hairanlah ramai ingat saya hamil.

5hb Sept saya masuk wad, dan 6hb September operasi secara laparoscopic membuang cyst dilakukan. Dr juga terangkan, sekiranya tidak berjaya, terpaksa open czer. Ketika itu hanya ALLAH sahaja yang tahu, betapa risaunya saya. Saya redha apa sahaja yang terbaik. Tapi saya bersyukur semuanya berjalan lancar dan dua cyst bersaiz 3cm dan 10.8cm dapat dibuang tanpa sebarang komplikasi.

Jangan fikir laparoscopic tak sakit.. Ada empat tebukan diperut saya. Dua di perut kiri, satu di atas pusat dan satu lagi di perut kanan. Tak terbayangkan bagaimana Dr keluarkan cyst yang bersaiz besar itu.

Usai operasi, Dr menasihati untuk menjaga pemakanan. Ia bertujuan agar cyst yang sama tidak berulang dan saya jalani kehidupan yang lebih sihat. Senaman, kurangkan berat badan, pemakanan sihat, jauhi tekanan dan jangan berhenti doa. Paling teruja bila Dr sarankan untuk hamil lagi.

Nasihat saya kepada sahabat di luar sana, jika ada sebarang kelainan rujuklah Dr segera. Jangan tunggu lama dan jangan takut seperti saya. Selain itu amalkan gaya hidup sihat dan amalkan pemakanan yang sihat dan seimbang.

Jumpa Dr segera sekiranya:
1. Heavy period.
2. Senggugut kronik.
3. Sukar hamil.
4. Period yang tidak seimbang.

Makanan yang perlu dijauhi:
(Mereka yang sudah jalani pembedahan buang cyst juga perlu jaga pemakanan)
1. Jauhi soya dan makanan yang berasaskan soya (fucuk, tauhu, kicap, tauge besar, tempe dll)
3. Kurangkan makan ayam daging (Sebaiknya ayam organik dan ayam kampung)
4. Banyakkan makan ikan.
5. Banyakkan makan sayur.
6. Jauhi FAST FOOD
7. Elakkan makanan dalam tin.
8. KAWAL dan JAUHI TEKANAN.
9. Elakkan ikan yang dibela dalam sangkar.
10. Daging merah.
11. Ikan terubuk.
12. Ikan parang.
13. Siakap bela.
14. Manisan (kurangkan gula)
15. Kurangkan produk tenusu seperti cheese dll.
16. Kurangkan perencah makanan seperti pati ayam, ikan dll.
17. Ikan pari.
18. Ikan bawal hitam.

Saranan Dr:
Senaman dan kurangkan berat badan, agar hormon kembali seimbang.
(Jangan tanya kenapa ikan itu dan ini tak boleh. Itu yang disarankan beberapa Dr kepada saya)


Epal Hijau & Serai,  Bila Dijadikan Minuman Harian Boleh Langsing!

Wanita bila bercakap tentang penjagaan dan tip kecantikan tentu menjadi antara topik menarik untuk dibualkan di hari raya ini.

Terlalu banyak  tip dan petua ingin dikorek dan dikongsi bersama agar boleh dimanfaatkan.

Salah satunya adalah seperti perkongsian  Suttarat Wan Hanifah (Kak Ifah) tentang  resepi minuman homemade yang diberikan oleh tukang urut yang kerap ditemuinya di salah sebuah resort di Satun, Thailand.

Semoga memberi manfaat  apabila diamalkan. Selamat mencuba!

“Patutlah Kak Ifah perasan Kak Joh ini nampak bertenaga, tubuh pun nampak kemas tak gemuk nyakit walaupun dah berumur akhir 50-an.”

Bahan-bahan

5 batang serai diketuk

3 biji buah epal hijau dan dibelah dua

Satu periuk air anggaran dalam 1-1.5liter air

Cara-Caranya

Masukkan semua bahan. Rebus sehingga epal menjadi lembut.

Ini Cara Langsing Kak Ifah

1. Minum air rebusan ini sama ada ketika suam atau suhu bilik. Boleh gantikan air rebusan ini sebagai air minuman/air putih
Kak Ifah habiskan air ini dalam sehari. Tak cukup buat lagi.

2. Belajarlah catu makanan. Banyakkan protein dan sayur-sayuran.

3. Makanan paling akhir di makan pada sebelah petang. Bila dah maghrib bolehlah nak buat amalan-amalan sambil tunggu Isyak.Selepas Isyak tidurkan anak, bolehlah kita rehat dan tidur awal.

4. Sesekali buat senaman. Dengan umur dan tahap kemalasan Kak Ifah, kak Ifa buat yoga atas katil. Sebab tak penat sangat tapi result alhamdulillah ok.

Sumber: Suttarat Wan Hanifah via Mingguan Wanita


Sebak Berpisah Dengan ‘Loki’ , Coretan Tentera Ini Raih Perhatian.

Tular beberapa foto menyaksikan seorang lelaki berpakaian uniform anggota keselamat sedang membelai seekor haiwan dalam situasi yang meruntun jiwa.

Difahamkan lelaki berkenaan akan menamatkan perkhidmatan bermakna akan berpisah dengan anjing yang sebelum ini setia berkhidmat dengannya.

Ikuti lanjut yang dikongsikan oleh Syahril A. Kadir.

Kasih manusia dengan haiwan, tak semua orang akan dapat.

Ini merupakan tahun terakhir anjing Tentera Darat Malaysia bernama Loki ini menyertai perarakan Hari Kebangsaan bersama tuannya, Micro Junior.

Ini kerana tuan Micro Junior bakal meninggalkan pasukan tentera kerana tempoh perkhidmatan beliau akan berakhir.

Loki bakal bersama tuan barunya selepas ini, namun sudah pasti ia takkan sama lagi walaupun patah tumbuh hilang berganti…

Sumber: FB Syahril A. Kadir
📸: FB Panggilan Pertiwi

P/s: Semoga Loki dapat tuan baru yang dapat menyayangi dan jaganya sebaik mungkin

Sumber: Syahril A. Kadir